Reetheege Raanee Bolugai Thaaj Elhuvumah Fahu Athuli Massala Boduvejje - Vaguthu\nޕުޝްޕިކާ ދި ސިލްވާއަށް ސްރީލަންކާގެ ރީތީގެ ރާނީގެ ލަގަބް ލިބުމުން އެކަމާއި ހިތްހަމަ ނުޖެހިގެން ކެރޮލިން ޖޫލީ ސްޓޭޖް މަތިން އޭނާގެ އަތުން ތާޖު އަތުލި މައްސަލައިގައި ފާޑުކިޔުން އަމާޒުވެ، ސްރީލަންކާގައި އެކަމުގެ ބޮޑު ބަހުސެއް ފެށިއްޖެއެވެ. ޕުޝްޕިކާ ބުނެފައިވަނީ ގަދަ ކަމުން ތާޖު ނަގަން އުޅުމުގެ ތެރެއިން އޭނާއަށް އަނިޔާ ވެފައިވާ ކަމަށެވެ.\n2020 ވަނަ އަހަރުގެ މިސިސް ސްރީލަންކަން ތާޖު ލިބިފައިވަނީ ޕުޝްޕިކާ ދި ސިލްވާ އަށެވެ. ޓީވީތަކުން ވަގުތުން ދައްކަމުން ގެންދިޔަ ރަސްމިއްޔާތެއްގެ ތެރެއިން މި ތާޖު ހަވާލު ކުރެވުމުން އެކަމާއި ހިތްހަމަ ނުޖެހުން ފާޅު ކޮށްފައިވަނީ 2019 ވަނަ އަހަރު ސްރީލަންކާގެ ރީތީގެ ރާނީގެ މަގާމު ލިބުނު ކެރޮލިން ޖޫލިންއެެވެ.\nކޮލަމްބޯ ގެޒެޓްގައި އާންމު ކޮށްފައިވާ ވީޑިއޯއިން ފެނިގެންދަނީ ރީތީގެ ރާނީ ހޮވުމުގައި އަމަލު ކުރާނެ ގޮތުގައި ގަވާއިދެއް ޖޫލިން ހަނދާން ކޮށްދޭ މަންޒަރެވެ. އޭނާ އަޑުގަދަ ކުރަމުން ބުނެފައި ވަނީ ވަރިވެފައި ތިބޭ މީހުންނަށް މިސިސް ސްރީލަންކަން ތާޖު ނުލިބޭނެ ކަމަށް ގަވައިދުގައި ބުނެފައި އޮންނަ ކަމަށެވެ.\nޖޫލިން ބުނެފައި ވަނީ ގަވާއިދުގެ ތެރޭގައި ކައިވެނިކޮށްގެން ހުރުން ހިމެނިފައިވާ ކަމަށާއި، ތާޖު ލިބެން ޖެހޭނީ ރަނަރަޕްއަށް ކަމަށެވެ. މިހެން ބުނުމަށް ފަހު ތާޖު ދި ސިލްވާގެ ބޮލުން ނަގައި ރަނަރަޕްގެ ބޮލުގައި ޖޫލިއަން އަޅުވައިދިނުމާއި އެކު ދި ސިލްވާ ސްޓޭޖުން ފައިބައިގެން ދާ މަންޒަރު ފެނެެއެވެ.\nޕުޝްޕިކާ ދި ސިލްވާގެ ފޭސްބުކް ޕޯސްޓެއްގައި ބުނެފައިވަނީ ގަދަ ކަމުން ތާޖު ނެގުމުން އަނިޔާވި ކަމަށާއި، އޭނާ އަކީ ކައިވެންޏެއްކޮށް ވަރިވެގެން ހުރި އަންހެނެއް ނޫން ކަމަށެވެ. ވަރިވޭފައިކަން ސާބިތު ކޮށްދިނުމުގެ ގޮތުން ވަރިވެފައިކަން އިނގޭ ލިޔުމެއް ދައްކާލުމަށް ދި ސިލްވާގެ ޕޯސްޓުގައި ލިޔެފައިވެއެވެ.\nމިމައްސަލަ އަލުން ބަލައި ޕުޝްޕިކާ އަށް އަލުން ރީތީގެ ރާނީގެ މަގާމު ދިނުމަށް ވެސް ގިނަ ބަޔަކު އަންނަނީ ގޮވާލަމުންނެވެ.\nހެދުން ބަދަލުކުރަން ބަރަހަނާވިއިރު ޒޫމް މީޓިންގެ ކެމެރާ އޮން!\nއޭޕްރީލް 7, 2021 12:33\nވިމެން. އަބަދުވެސް ހާލު މީ ހަމަ. އަންހެންވެރިން. ބޯހަލާކު\nއޭޕްރީލް 9, 2021 16:40\nފިރިހެންވެރިން ފުޓުބޯޅައާ ބިޓުންނާހެދި ތަޅާ ފޮޅާނެ އަބަދުވެސް ހާލު.\nއޭޕްރީލް 7, 2021 14:25\nއެއްވެސް އުސޫލެއްނެތް ލައިކު މޯލްދިވްސް


Leaderun verikamah naadhevey maddhaa baathil kuraa bill committee ah\nލީޑަރުންނަށް ވެރިކަމަށް ނާދެވޭ މާއްދާ ބާތިލުކުރާ ބިލް ކޮމިޓީއަށް\nކުރީގެ ރައީސް މުހައްމަދު ނަޝީދު އާއި ޖޭޕީގެ ލީޑަރު ގާސިމް އިބްރާހިމް -- ފޮޓޯ: ހަވީރު\nކުރީގެ ރައީސް އަބްދުﷲ ޔާމީންގެ ވެރިކަމުގައި ހުކުމް ކުރެއްވި ސިޔާސީ ލީޑަރުންގެ ތެރެއިން ބޭރު ގައުމުތަކުގެ ސިޔާސީ ހިމާޔަތް ހޯއްދެވި ލީޑަރުންނަށް ވެރިކަމަށް ނާދެވޭ ގޮތަށް ރިޔާސީ އިންތިހާބުގެ ގާނޫނަށް ގެނައި އިސްލާހުގެ މާއްދާ ބާތިލު ކުރާ ގޮތަށް ހުށަހެޅި ބިލު މަޖިލީހުގެ ތަޅުމަށް ބަލައިގަނެ ކޮމިޓީއަށް ގެންގޮސްފި އެވެ.\nރައީސް ޔާމީންގެ ވެރިކަމުގައި، އޭރު ވެރިކަން ކުރި ޕީޕީއެމްގެ އަޣުލަބިއްޔަތު އޮތް މަޖިލީހުން ރިޔާސީ އިންތިހާބުގެ ގާނޫނަށް ގެނައި ބަދަލުގައި ވަނީ، ބޭރު ގައުމަކުން ހިމާޔަތް ހޯދައިގެން އުޅޭ މީހަކު، ރާއްޖޭގައި ބާއްވާ ރިޔާސީ އިންތިހާބެއްގައި ވާދަކުރެވޭނީ، އެ ގައުމެއްގެ ހިމާޔަތް ދޫކޮށްލާތާ 10 އަހަރު ފަހުންނެވެ.\nރިޔާސީ އިންތިހާބުގެ ގާނޫނަށް ގެނައި އެ އިސްލާހު ބާތިލް ކުރަން މައްޗަންގޯޅި ދެކުނު ދާއިރާގެ އެމްޑީޕީގެ މެންބަރު އަހްމަދު ހައިތަމް ހުށަހެޅުއްވި ބިލު ތަޅުމަށް ބަލައިގަންނަން ފާސްކުރީ ވޯޓުގައި ބައިވެރިވެވަޑައިގެންނެވި 69 މެންބަރުންގެ އިއްތިފާގުންނެވެ. އެ ބިލު ތަޅުމަށް ބަލައިގަތުމުން އިތުރަށް ދިރާސާ ކުރަން ފޮނުވީ މަޖިލީހުގެ މިނިވަން މުއައްސަަސާތަކުގެ ކޮމިޓީއަށެވެ.\nމިދިޔަ އަށާރަވަނަ މަޖިލީހުން ރިޔާސީ އިންތިހާބުގެ ގާނޫނަށް އެ ބަދަލު ގެނެސްފައި ވަނީ، ކުރީގެ ރައީސް މުހައްމަދު ނަޝީދާއި ކުރީގެ ނައިބު ރައީސް ޑރ. މުހައްމަދު ޖަމީލް އަހްމަދާއި ޖުމްހޫރީ ޕާޓީގެ ލީޑަރު ގާސިމް އިބްރާހިމް ރާއްޖޭން ބޭރު ގައުމުތަކުގެ ސިޔާސީ ހިމާޔަތް ހޯއްދަވައިގެން އުޅުއްވި ދުވަސްވަރުގަ އެވެ. އޭރުގެ އިދިކޮޅު ފަރާތްތަކުން ދެކުނު ގޮތުގައި ރިޔާސީ އިންތިހާބުގެ ގާނޫނަށް އެ ބަދަލު ގެނައީ އެ ލީޑަރުންނަށް އަމާޒުކޮށްފަ އެވެ.\nގާނޫނު އަސާސީގެ 109 ވަނަ މާއްދާގައި މީގެ ކުރިން އޮންނަނީ ބޭރު ގައުމެއްގެ ރައްޔިތަކަށް ރާއްޖޭގެ ރައީސް ކަމުގެ މަގާމަށް ކުރިމައްޗެއް ނުލެވޭނެ އެވެ. ނަމަވެސް ބޭރުގެ ރައްޔިތުކަން ދޫކޮށްލައިފިނަމަ ރިޔާސީ އިންތިހާބަށް ވާދަކުރެވޭނީ ވަކި މުއްދަތެއް ފަހުން ކަމަށް ކަނޑައަޅާފައެއް ނޯވެ އެވެ. ވަކި މުއްދަތެއް ރިޔާސީ އިންތިހާބުގެ ގާނޫނަށް ގެންނަން ނިންމީ ބޭރުގެ ބައެއް ގައުމުތަކުން ވެސް އެ އުސޫލަށް އަމަލު ކުރާތީ ކަމަށް އޭރު ވެރިކަން ކުރި ޕީޕީއެމް އިން ބުންޏެވެ.\nރައީސް އަބްދުﷲ ޔާމީން ރައީސް މުހައްމަދު ނަޝީދު ރައްޔިތުންގެ މަޖިލިސް + ގާސިމް އިބްރާހިމް ޑރ. މުހައްމަދު ޖަމީލް އަހުމަދު ރިޔާސީ އިންތިހާބު 2018\nލީޑަރުންނަށް ވެރިކަމަށް ނާދެވޭ މާއްދާ ބާތިލުކޮށްފި\nރިޔާސަތަށް އިހުތިޖާޖުގެ އަޑު އަހާލަންވެސް ނުކުރޭ: ޖަމީލް


Eejaadhee hiyaalu hushahalhaigen Hiya gai viyafaari kurumuge furusathu\nއީޖާދީ މަންސަ އިން ވަނަތަކަށް ހޮވުނު މީހުން -- ފޮޓޯ: އެޗްޑީސީ\nކުދި އަދި މެދު ފަންތީގެ ވިޔަފާރިތައް (އެސްއެމްއީ) ތަރައްގީ ކުރުމަށްޓަކައި އެޗްޑީސީން ފަށައިފައިވާ "އީޖާދީ މަންސަ" އިން ވަނަތައް ހޯދި މީހުންނަށް ހިޔާ މަޝްރޫއުގެ ދަށުން އަޅާފައިވާ ފްލެޓްތަކުގައި ވިޔަފާރި ކުރުމުގެ ފުރުސަތު ދީފި އެވެ.\n"އިޖާދީ މަންސަ" އަކީ ކުދި އަދި މެދު ފަންތީގެ ވިޔަފާރިތަކާއި އަލަށް ފަށާފައިވާ ވިޔަފާރިތަކަށް ހާއްސަކޮށްގެން އަމިއްލަ އުފެއްދުންތަކާއި އާ ހިދުމަތްތަކުގެ އީޖާދީ ހިޔާލުތައް ހުށަހެޅުމަށް ފެށި މުބާރާތެކެވެ.\nމި މުބާރާތުގެ ސަބަބުން މުޖުތަމައުގެ ގިނަ އަފްރާދުންގެ ބައިވެރިވުމާއި ދައުރު ފުޅާކޮށް، މާލީ އެހީތެރިކަން ލިބިގެންދާނެ އެވެ.\nއެޗްޑީސީގެ އެގްޒިބިޝަން ސެންޓަރުގައި ބޭއްވުނު ރަސްމިއްޔާތުގައި ވަނަތަކަށް ހޮވުނު ފަރާތްތަކަށް ލިޔުން ހަވާލުކޮށްފައިވަނީ އެޗްޑީސީގެ ޑެޕިއުޓީ މެނޭޖިން ޑިރެކްޓަރު އަހްމަދު އާތިފު އެވެ.\nވަނަތައް ލިބުނު މީހުންނަށް އެޗްޑީސީން ކަނޑައަޅައި ވަކި މުއްދަތަކަށް ހުޅުމާލޭ ދެވަނަ ފިޔަވަހީގައި އަޅާފައިވާ ހިޔާ ފްލެޓްތަކުގެ ތިރީ ބުރިން 550 އަކަފޫޓު ހިމެނޭ ވިޔަފާރި ޔުނިޓްތަކެއް ހަވާލުކުރަން ވަނީ ނިންމާފަ އެވެ.\nމީގެތެރެއިން މުބާރާތުގައި ހިމެނޭ ކޮންމެ ކެޓަގަރީއަކުން އެއްވަނަ އަށް ހޮވޭ މީހުންނަށް ހަވާލުކުރެވޭ ޔުނިޓްތަކަކީ، އެއްވެސް ކުއްޔަކާ ނުލައި އެއް އަހަރުގެ މުއްދަތަށް ހަވާލު ކުރާ ޔުނިޓް ތަކެކެވެ. ދެވަނައަށް ހޮވޭ މީހުންނަށް ޔުނިޓްތައް ހަވާލުކުރަން ނިންމާފައިވަނީ އެއްވެސް ކުއްޔަކާ ނުލައި ހަ މަސް ދުވަހުގެ މުއްދަތަކަށެވެ.\nމިއީ، ކުދި އަދި މެދު ފަންތީގެ ވިޔަފާރިތަކުގައި ހަރަކާތްތެރިވާ ފަރާތްތަކަށް އެ ފަރާތްތަކުގެ ވިޔަފާރި ތަރައްގީ ކުރުމަށްޓަކައި ލިބިގެންދާނެ ރަނުގެ ފުރުސަތެއް ކަމަށް އެޗްޑީސީން ބުނެ އެވެ.\nގޭގައި ކުރާ (ހޯމް-ބޭސްޑް) ވިޔަފާރިތަކަށް އަދި އޮންލައިން ވިޔަފާރިތަކަށާއި، މުޅިން އަލަށް ވިޔަފާރިއެއް ފެށުމަށް ޝައުގުވެރިވާ މީހުންނަށްވެސް މި މުބާރާތުގައި ބައިވެރިވުމުގެ ފުރުސަތު ހުޅުވައިލުމުން ޖުމްލަ 36 މީހުން ވަނީ ޕްރޮޕޯސަލް ހުށަހަޅާފަ އެވެ.\nމުބާރާތް ބާއްވާފައިވަނީ ފަސް ކެޓެގަރީއަކަށް ބަހާލައިގެންނެވެ. އެއީ ކާބޯތަކެތި، ފަންނު، ދުޅަހެޔޮ، ވައްޓަފާޅި އަދި ހިދުމަތުގެ ކެޓެގަރީ އެވެ. ކޮންމެ ކެޓަގަރީއަކުންވެސް އެއްވަނަ އަދި ދެވަނަ ލިބޭ މީހަކު ހޮވަން ހަމަޖެހިފައިވާއިރު، މާކްސް ލިބުނު އަދަދުތަކަށް ބަލާ ޖުމްލަ ނުވަ މީހަކު ހޮވާފައިވާ ކަމަށް އެޗްޑީސީން ވަނީ ބުނެފަ އެވެ.\nހުޅުމާލެ އެޗްޑީސީ ހިޔާ މަޝްރޫއު + އެސްއެމްއީ ވިޔަފާރި


Boarder Hulhuvaali Fahun 37,000 Fathuruverin Raajje Athuvejje | Hathaavees\nކޮވިޑް19 ގެ ސަބަބުން ރާއްޖޭގެ ބޯޑަރު ބަންދުކޮށްފައި އޮތުމަށްފަހު އަލުން ބޯޑަރު ހުޅުވާލި ފަހުން މިހާތަނަށް 37،000 އަށްވުރެ ގިނަ ފަތުރުވެރިން ރާއްޖެ އަތުވެއްޖެއެވެ.\nޓޫރިޒަމް މިނިސްޓްރީން އާއްމުކޮށްފައިވާ ތަފާސް ހިސާބުތައް ދައްކާގޮތުން ކޮވިޑް-19 އާއި ގުޅިގެން ރާއްޖޭގެ ބޯޑަރު ބަންދުކުރުމަށްފަހު މިދިޔަ ޖުލައިމަހުގެ 15 ވަނަ ދުވަހުން މިމަހުގެ 28 ވަނަ ދުވަހާއި ހަމައަށް ރާއްޖެއަށް އައިސްފައިވަނީ 37,468 ފަތުރުވެރިންނެވެ.\nބޯޑަރު ހުޅުވާލި ޖުލައިމަހު ރާއްޖެއަށް އައިސްފައިވަނީ 1,752 ފަތުރުވެރިންނެވެ. އޮގަސްޓުމަހު ރާއްޖެއަށް 7,628 ފަތުރުވެރިން އައިސްފައިވާއިރު، ސެޕްޓެމްބަރުމަހު ރާއްޖެއަށް އައިސްފައިވަނީ 9,538 ފަތުރުވެރިންނެވެ.\nބޯޑަރު ހުޅުވާލިފަހުން މިހާތަނަށް އެންމެ ގިނައިން ފަތުރުވެރިން ޒިޔާރަތްކުރީ ރަޝިޔާ އިންނެވެ. އެގޮތުން އެގައުމުން ވަނީ 7,507 ފަތުރުވެރިން ރާއްޖެ އައިސްފައެވެ. އަދި ޔޫއޭއީ، އެމެރިކާ، ޔޫކޭ، އަދި ސްޕެއިން، ޖަރުމަނުވިލާތް، ފްރާންސް، ބްރެޒިލް، ޔޫކްރެއިން އަދި މިސްރުން ވެސް ރާއްޖެ އަށް ގިނަ އަދަދަކަށް ފަތުރުވެރިން އައިސްފައިވެއެވެ.\nކޮވިޑް19 ގެ ސަބަބުން ރާއްޖޭގެ ބޯޑަރު ބަންދުކުރީ މިދިޔަ މާޗު މަސް ތެރޭގައެވެ. އޭގެފަހުން ބޯޑަރު ހުޅުވާލީ ތިންމަސް ދުވަސް ފަހުންނެވެ. އެގޮތުން ރާއްޖޭގެ ބޯޑަރުން އަލުން ހުޅުވާލީ ޖުލައި މަހުގެ 15ވަނަ ދުވަހުއެވެ. އޭގެފަހުން ދުވަހެއް ދުވަހަކަށް ރާއްޖެ އަންނަ ފަތުރުވެރިން އަންނަނީ އިތުރުވަމުންނެވެ.\nސަރުކާރުން އަމާޒު ކަނޑައަޅާފައި ވަނީ 500،000 ފަތުރުވެރިން މިއަހަރު ރާއްޖެ ގެނައުމަށެވެ. މިހާރުގެ މިހާތަނަށް ރާއްޖެއަށް އައި ޖުމުލަ ފަތުރުވެރިންގެ އަދަދު ވަނީ 420،315 އަރާފައެވެ.\nPrevious ކުޅިވަރުގެ ގާނޫނަށް ހަސަން ހުށަހެޅި އިސްލާހުން ގިނަ ކުޅިވަރުތައް ސަސްޕެންޑު ކުރާނެ: މަހްލޫފު\nNext ވެންޓިލޭޓަރު މައްސަލަ ރިވިއު ކުރަން ޕީޖީ އަށް ލަފާ އަރުވަން ފާސްކޮށްފި


Gaanoonee column: Fair Trail - insaafuveri shareeyai\nމަދަނީ މައްސަލައެއް ކަމުގައިވިޔަސް ނުވަތަ ޖިނާޢީ މައްސަލައެއް ކަމުގައިވިޔަސް، އެ މައްސަލައެއްގައި ޝަރީޢަތެއް ހިންގަންވާނީ، ޤާނޫނު އަސާސީއާއި ޤާނޫނުތަކާއި ގަވައިދުތަކާއި އެއްގޮތްވާ ގޮތުގެ މަތިންނެވެ. ޢަދުލުވެރިކަމާއި އިންސާފުވެރިކޮށެވެ. ވަކި ފަރާތަކަށް ނުޖެހި މުސްތަޤިއްލުކަމާއި މިނިވަންކަމާއެކުއެވެ. އަދި މި ޝަރީޢަތްތައް ވާންޖެހޭނީ މައްސަލައިގާ ހިމެނޭ ދެ ފަރާތަށްވެސް، އެފަރާތްތަކުގެ ޙައްޤުތައް ލިބިދީގެން ހިންގޭ އިންސާފުވެރިޝަރީޢަތް ތަކަކަށެވެ.\nވީމާ، ދިވެހިރާއްޖޭގައި ޝަރީޢަތެއް، އިންސާފުވެރި ޝަރީޢަތަކަށް ވެގެންވަނީ ކިހިނެއްތޯ ބަލާލަމާތޯއެވެ.\nއިންސާފުވެރި ޝަރީޢަތަކީ ކޮބާ؟\nއިންސާފުވެރި ޝަރީޢަތަކީ ޝަރުޢީ ކޯޓަކަށް ދަޢުވާއެއް ހުށަހެޅުމުން، އެ ދަޢުވާއާ ގުޅިގެން ކޯޓުގައި ދެފަރާތުން ދައްކާ ވާހަކައާއި، ދެފަރާތުން ހުށަހަޅާ ހެކިތައް ވަޒަންކޮށް، ވަކި ކޮޅަކަށް ބުރަނުވެ ހިންގޭ ކޮންމެ ޝަރީޢަތެކެވެ. އަދި މުސްތަޤިއްލުކަމާއެކު އަދި ދެފަރާތަށް ލިބެންޖެހޭ ޙައްޤުތައް ފުރިހަމައަށް ފޯރުކޮށްދެވިގެން، އެ ދަޢުވާއާމެދު ގޮތެއް ނިންމޭ ކޮންމެ ޝަރީޢަތަކީ، އިންސާފުވެރި ޝަރީޢަތެކެވެ.\nއިންސާފުވެރި ޝަރީޢަތެއްގައި ހިމެނޭނޭ ކަންކަން\nއިންސާފުވެރި ޝަރީޢަތެއް ހިންގުމަށްޓަކައި، މައްސަލައިގާ ހިމެނޭ ފަރާތްތަކާ ދޭތެރޭ ޢަމަލު ކުރެވެންވާނީ ހަމަހަމަ އުޞޫލަކުންނެވެ. އެމީހެއްގެ ނަސްލަށް ނުވަތަ ޖިންސަށް ނުވަތަ މިނޫންވެސް އިތުރުކަމަށްބަލައި ތަފާތުކުރެވިގެންނުވާނެއެވެ. ކޮންމެ މީހަކީ ޤާނޫނުގެ ކުރިމަތީގައި ހަމަހަމަވެގެންވާ މީހަކަށްވުމާއެކު، އެމީހަކަށް ޤާނޫނުން ލިބިދީފައިވާ ރައްކާތެރިކަމާއި މަންފާތައް ލިބިދޭންވާނެއެވެ. އެގޮތުން، މައްސަލައިގާ ދެފަރާތަށްވެސް ހެކި ހުށަހެޅުމާއި، ދެފަރާތުގެ ވާހަކަތައް ހާމަކަން ބޮޑުގޮތެއްގައި ޙިއްޞާކުރުމުގެ ފުރުޞަތު ޝަރީޢަތުގައި ފޯރުކޮށްދޭންވާނެއެވެ.\nހަމައެހެންމެ، ޝަރީޢަތުގެ އަޑުއެހުންތައް ކުރިއަށްގެންދަންވާނީ ޢާންމުކޮށް ހުޅުވާލައިގެން އަދި ޢަދުލުވެރިކަމާއި ހާމަކަމާއެކު ބޭއްވޭ ޝަރީޢަތުގެ މަޖިލިސްތަކުގައެވެ. ޝަރީޢަތް ހިންގަންޖެހެނީ ޢާންމުކޮށް ހުޅުވައިލައިގެން ކަމުގައިވީނަމަވެސް، މުޖުތަމަޢުގެ އަޚްލާޤީ އުޞޫލުތައް ހިފެހެއްޓުމަށް ނުވަތަ އަމާންކަން ޤާއިމުކުރުމަށް ނުވަތަ ޤައުމީ ސަލާމަތަށް ބުރޫއެރިޔަނުދިނުމަށް ނުވަތަ ހުށަހެޅިފައިވާ މައްސަލައިގާ ކުޑަކުއްޖެއް ނުވަތަ އަނިޔާ ލިބިފައިވާ މީހެއްގެ މަސްލަޙަތު ހިމާޔަތްކުރުމަށް ނުވަތަ ޢާންމުކޮށް ހުޅުވައިލައިގެން ހިންގައިފިނަމަ، އިންސާފު ޤާއިމުކުރުމަށް ހުރަސްއެޅިދާނެކަމަށް، ޝަރީޢަތެއް އެކުގައި ނުވަތަ ޝަރީޢަތުން ބައެއް ޢާންމުކޮށް ހުޅުވާނުލާ ކުރިއަށް ގެންދިއުމުގެ އިޚްތިޔާރު، އެ މައްސަލަ ބައްލަވާ ޤާޟީއަށް ލިބިގެންވެއެވެ.\nމީގެއިތުރުން، ޝަރީޢަތުގެ އަޑުއެހުންތަކުގެ ދެމެދުގައި ގިނަ ދުވަސްތަކެއް ނުހިނގާނެ ގޮތުގެމަތިން އަޑުއެހުންތައް ތާވަލުކުރެވި، ވީ އެންމެ އަވަހަކަށް މައްސަލައިގާ ހިމެނޭ ދެފަރާތުގެ ޙައްޤުތައް ކަށަވަރުކުރެވި، އިންސާފުވެރި ޙައްލެއް ލިބިގެންދާންވާނެއެވެ. އަދި ވަކީލެއް އައްޔަންކުރުމުގެ ފުރުޞަތު، ޝަރީޢަތުގެ ކޮންމެ މަރުޙަލާއެއްގައި ކަމުގައިވީނަމަވެސް، މައްސަލައިގާ ހިމެނޭ ދެފަރާތަށް ފޯރުކޮށްދޭންވާނެއެވެ.\nމީގެ އިތުރަށް، ޖިނާޢީ މައްސަލަތަކުގައި ޤާނޫނާ ޚިލާފަށް މީހުން ހައްޔަރުނުކުރުމާއި، ބަންދުނުކުރުމާ އަދި ޤާނޫނާ ޚިލާފަށް ހެކި ނުހޯދުމާއި، ހައްޔަރުކުރެވޭ މީހުންނަށްވެސް ލިބިދެވެންޖެހޭ ޙައްޤުތައް ފޯރުކޮށްދީ، ވީ އެންމެ އަވަހަށް މައްސަލަ ތަޙްޤީޤުކޮށް ދަޢުވާކުރުމަކީވެސް، އިންސާފުވެރި ޝަރީޢަތެއް ހިންގުމުގައި އިސްކަންދޭންޖެހޭ މުހިއްމު ކަންކަމެވެ.\nކޮންމެ ޝަރީޢަތަކީވެސް، މައްސަލައިގާ ހިމެނޭ ފަރާތްތަކަށް ލިބިދޭންޖެހޭ ޙައްޤުތައް ލިބިދެވޭ އަދި އިންސާފުވެރިކަމާ ހާމަކަމާއެކު ހިންގޭ ޝަރީޢަތަކަށް ވުމީ މުހިއްމުކަމެކެވެ.


SunOnline: Nafrathuge Bilaa Medhu Aammu Sitee'eh 4\nނަފްރަތުގެ ބިލާ މެދު ... ޢާއްމު ސިޓީއެއް 4\nއަޙުމަދު މާޖިދު 07 Aug 2021, 11:47\n4. ޣާމިޟުކަމާއި ޣައިރުވާޟިޙުކަމާއި މާނަ ފުޅާކަން\nނަފްރަތުގެ ބިލު އަލިފުން ޔާއަށް ކިޔައި އޭގެ މައްޗަށް ވިސްނައިލުމުން، ފާހަގަ ކުރެވޭ އެންމެ މުހިއްމު އެއް ކަމަކީ، ލަފުޒުތަކާއި ޢިބާރާތްތަކާއި އިޞްޠިލާޙުތައް ބޭނުން ކުރެވިފައި ހުރި ގޮތުގެ ނަތީޖާއެއްގެ ގޮތުން ބިލުގެ ނައްޞުތަކުގައި ހުރި އާދަޔާ ޚިލާފު ޣާމިޟުކަން ނުވަތަ އިލްތިބާސް (ambiguity) އެވެ. ނައްޞުތަކުގެ މާނަތަކުގައި ހުރި ޣައިރުވާޟިހުކަން (vagueness) ނުވަތަ މާނަ ސާފު ނުވުމެވެ. ހަމަ އެއާ އެކު، ބައެއް އިޞްޠިލާޙުތަކާއި ޢިބާރާތްތަކުގެ މާނަ ފުޅާކަމުގެ ސަބަބުން، އޭގެ ދާއިރާގެ ތެރެއަށް ބަޔަކު ހިތަށް އައިހައި ކަންތައްތަކެއް ވެއްދޭ ކަހަލަ ގޮތަކަށް އޮތް އޮތުމެވެ.\nމި ދެންނެވި ސިފަތަކަކީ ޤާނޫނެއްގައި ހުރެގެން ވާނޭ ސިފަތަކެއް ނޫނެވެ. ޤާނޫނެއްގައި މި ސިފަތައް ހުރުމަކީ އެ ޤާނޫނެއްގައި ހުންނަ ވަރަށް ބޮޑު އުނިކަމެކެވެ. ޚާއްޞަ ގޮތެއްގައި، ކުށްތަކާއި އަދަބު ކަނޑައަޅައި، ކަންކަން ތަޖުރީމު ކުރާ ޤާނޫނެއްގައި ޣާމިޟުކަމާއި ޣައިރުވާޟިޙުކަން ހުރުމަކީ، އެ ޤާނޫނެއް ދުސްތޫރީ ކޯޓުތަކުން ބާޠިލު ކުރާނޭ އަދި ބާޠިލު ކުރާން ޖެހޭ ސަބަބެކެވެ. އެހެނީ، ޣާމިޟު ނުވަތަ އިލްތިބާސުވެރި، އަދި ޣައިރުވާޟިޙު ގޮތްގޮތަށް ޖިނާއީ ޤާނޫނުތައް ހުރުމަކީ ޤާނޫނުގެ ވެރިކަމުގެ މަބްދައާ (Rule of Law) ޚިލާފު ކަމެއް ކަމަށް ދުސްތޫރީ ޢިލްމުގެ ތަޖުރިބާކާރުން ވަނީ އިއްތިފާޤު ވެވަޑައިގެންފައެވެ. ހަމައެހެންމެ، ޖިނާއީ ޤާނޫނުތައް ޣާމިޟު ވުމާއި ޣައިރުވާޟިޙު ވުމަކީ ޖިނާއީ ޤާނޫނުގެ ދާއިރާގައި މަބްދައުލް މަޝްރޫޢިއްޔަތު (Principle of Legality) ތަޠުބީޤު ކުރެވޭ ހަމަތަކާ ވެސް ކަނޑައެޅިގެން ޚިލާފު ކަމެއް ކަމަށް ޤާނޫނުގެ ޢިލްމުވެރީން އެއްބަސް ވެވަޑައިގެންފައި ވެއެވެ. މި ދެ މަބްދައު ބުނާ ގޮތުން، ކަމެއް ތަޖުރީމު ކުރެވޭ ކޮންމެ ޙާލަތެއްގައި ވެސް، އެ ތަޖުރީމު ކުރެވޭ ކަމަކީ ކޮބައިކަން ޤަޠުޢީ އަދި ޞަރީޙަ ޢިބާރާތުން، އެއީ ކޮން ކަމެއްކަން ސާފުސާފުކޮށް އެނގޭނޭ ފަދައިން، ބަޔާން ކުރެވިފައި އޮންނާން ވާނެއެވެ. މި ނުކުތާ އެކަށައަޅަމުން، ޔުނައިޓެޑް ސްޓޭޓްސް އޮފް އެމެރިކާގެ ފެޑްރަލް ސުޕްރީމް ކޯޓުން ޖިއަޗިއޯ ވ. ޕެންސިލްވެއިނިއާ (1966) މި ޤަޟިއްޔާގައި ކުރި ޙުކުމުގައި ކަނޑައަޅައިފައި ވަނީ، "ޖިނާއީ ޤާނޫނެއްގައި [vagueness] ހުރުމަކީ ކަނޑައެޅި ބަޔާން ވެގެން ވާ [evil] އެއް ކަމަށާއި، އޭގެ ނަތީޖާއަކަށް ވާނީ އެ ޤާނޫނެއް މުޅީން ބާޠިލު ކަމަށް ދުސްތޫރީ ގޮތުން ކޯޓުން ކަނޑައެޅުން" ކަމަށެވެ. މި އުޞޫލު ހަމައެކަނި ޔުނައިޓެޑް ސްޓޭޓްސްގެ ސުޕްރީމް ކޯޓުން ވެސް ވަނީ އެތައް ޤަޟިއްޔާއެއްގައި، އެކި ގޮތްގޮތަށް އޮޅުން ފިލުވައިދީ ނަގަހައްޓައިފައެވެ.\nއިސް ވެދިޔަ 1 ވަނަ،2ވަނަ، އަދި3ވަނަ ނުކުތާގައި ވާނީ [ޢަމަލު] އަދި [ނަފްރަތު] މި ދެ ލަފުޒު ބިލުގައި ބޭނުން ކޮށްފައި ވާ ގޮތުން، އެތައް އޮޅުންބޮޅުންތަކެއް އަރާ ވާހަކަ ދެންނެވިފައެވެ. މި ލަފުޒުތައް ބޭނުން ކޮށްފައި ހުރި ގޮތުން ބިލުގެ ނައްޞުތަކުގެ މާނަ ސާފު ނުވުމުގެ މައްސަލަ ވެސް ދިމާ ވެއެވެ. ހަމަ އެހެންމެ، [ނަފްރަތު] އަކީ އެތައް މާނައެއް ހިމެނޭ ލަފުޒަކަށް ވުމާ އެކު، ތަޢުރީފެއް ނުދީ މި ލަފުޒު އިޞްޠިލާޙެއްގެ ގޮތުގައި ބޭނުން ކޮށްފައި އޮތުމުގެ ސަބަބުން ނައްޞުތަކުގައި ޣާމިޟުކަން ނުވަތަ އިލްތިބާސުގެ (ambiguity) މައްސަލަ ވެސް އެބަހުއްޓެވެ. [Hate Speech] އާއި [Hate Crimes] އާ ދެ މަފްހޫމު އޮޅުވައިލެވިފައި ވާ ގޮތުގެ ވާހަކަ ވެސް ވާނީ 1، 2، އަދި3ވަނަ ނުކުތާގައި ބަޔާން ކުރެވިފައެވެ. މީގެ އިތުރުން ވެސް، ބިލުގެ ނައްޞުތަކުން ޣާމިޟުކަމާއި، ޣައިރުވާޟިޙުކަމާއި (vagueness)، މާނަ މާ ބޮޑަށް ފުޅާ ވުމުގެ އެތައް މިސާލުތަކެއް ފެނެއެވެ. ދެ ނައްޞެއްގެ މައްޗަށް އަޅުގަނޑު ބަލައިލާނަމެވެ.\n124 (ހ) ގެ (1) ގެ i ގެ ދަށުން ކުށަކަށް ވަނީ "ޢާއްމު ތަނެއްގައި، ވަކި މީހަކީ އިސްލާމް ދީނާ ޚިލާފަށް އުޅޭ ނުވަތަ އިސްލާމް ދީނާ ދެކޮޅު މީހަކު ކަމަށް ތުހުމަތު ކުރުން" މިއެވެ.\nއިސްލާމް ދީނާ ޚިލާފަށް އުޅެޔޭ ބުނުމަކަށް ވާނީ ކޮން ކަހަލަ ޢިބާރާތަކުން ކީކޭ ބުނީމާތޯއެވެ؟ މިސާލަކަށް، "ސީދިބޭގެ ދޮންދީދީ އަކީ ދުވަހަކު ނަމާދެއް ނުކުރާ މީހެކޭ" ބުނީމާ، ސީދިބޭގެ ދޮންދީދީ އަކީ ދީނާ ޚިލާފަށް އުޅޭ މީހެއް ކަމަށް ނުބުނެވޭތޯއެވެ؟ އެއީ "ނަފްރަތުގެ ޢަމަލެއް" ތޯއެވެ؟ މި ކަހަލަ އިބާރާތެއް ބުނާ މީހާ ވެސް ދާން ޖެހޭނީ މި ނައްޞުގެ ދަށުން ޖަލަށްތޯއެވެ؟ "ވަކި މީހެކޭ" ބުނާ ބުނުމުގެ ތެރެއަށް ވަންނަނީ ކާކުތޯއެވެ؟ ކޮންމެ ޒަމާނެއްގައި ކޮންމެ ތަނެއްގައި އުޅުނު ކޮންމެ މީހަކު ވެސް، ނަމުން ބަޔާން ކޮށްފައި އެއީ އިސްލާމް ދީނާ ޚިލާފަށް އުޅޭ މީހެކޭ ބުނެފިއްޔާ، އެއީ "ވަކި މީހަކު" އިސްލާމް ދީނާ ޚިލާފަށް އުޅެޔޭ ބުނުން ކަމަށް ނުވާނޭތޯއެވެ؟ އެހެން ވާ އިރު، "އަބޫ ޖަހުލަކީ އިސްލާމް ދީނާ ޚިލާފަށް އުޅުނު މީހެކޭ" ބުނެފިއްޔާ، މި ނައްޞުގައި މަނާ ކުރާ ކުށް ކުރެވުނު ކަމަށް ނުވާނޭތޯއެވެ؟ "އުޅޭ މީހެކޭ" އޮތުމުން، އެ ޢިބާރާތުން ދޭހަ ވަނީ އެ ވަގުތެއްގައި ދިރިތިބި މީހުން އެކަނިތޯއެވެ؟ މަރު ވެގޮސްފައި ވާ މީހުން އޭގެ ތެރެއަށް ނުވަންނާނޭތޯއެވެ؟ ނުވަތަ އެއީ ހަމަކައެނި ދިވެހީންގެ ވާހަކަތޯއެވެ؟ ނުވަތަ ދިވެހި ދައުލަތުގެ އިޚްތިޞާޞް ހިނގާ ދާއިރާގައި ދިރިއުޅޭ މީހުންގެ ވާހަކަތޯއެވެ؟ ބަންގްލަދޭޝްގެ ލިޔުންތެރިޔާ ތަސްލީމާ ނަސްރީނަކީ އިސްލާމް ދީނާ ދެކޮޅު މީހެކޭ ބުނުމުން، މި ނައްޞުގެ ދަށުން ކުށްވެރި ނުވާނޭ ގޮތެއް އެބައޮތްތޯއެވެ؟ ދިވެހި ރައްޔިތަކު އިސްލާމް ދީނަށް ކުޑައިމީސް ބަހެއް ބުނުމުން، އެ ބުނި ބަހުގެ މައްޗަށް ބަލައި ނަޒަރު ކުރުމަށް ފަހު، ދިވެހިރާއްޖޭގެ ފަތުވާ ކޮމިޓީއެއްގެ ޢާއްމު ޖަލްސާއެއްގައި ނުވަތަ ކޯޓެއްގެ ޝަރީޢަތުގެ މަޖިލިހުގައި، ދީނީ ޢިލްމުވެރީން ނުވަތަ ފަނޑިޔާރުން އެ މީހަކީ އިސްލާމް ދީނާ ޚިލާފު ޢަމަލުތައް ކުރާ އަދި ދީނާ ދެކޮޅުވެރި ވާހަކަތައް ދައްކަމުން ގެންދާ މީހެއް ކަމަށް ފެނެޔޭ ވިދާޅުވެއްޖެ ޙާލަތެއްގައި، މި ނައްޞުގެ ދަށުން އެ ބެއިފުޅުން ކުށްވެރި ވާ ގޮތް ނުވާނޭތޯއެވެ؟ "އިސްލާމިކް ސްޓޭޓް އޮފް ޢިރާޤް އެންޑް ޝާމް" (އައިސިސް) ގެ ނަމުން މަޝްހޫރު ވި ނުބައިނުލަފާ މުޖުރިމުންގެ ޖަމާޢަތުގައި ބައިވެރި ވި ދިވެހީންގެ ތެރެއިން މީހަކާ މެދު، ދީނުގެ ޢިލްމުވެރީންގެ މަޖިލިހަކުން އެއީ އިސްލާމް ދީނާ ޚިލާފަށް އުޅޭ މީހެކޭ ވިދާޅުވެއްޖެ ޙާލަތުގައި، އެ މަޖިލިހުގައި ހިމެނިވަޑައިގަންނަވާ ދީނީ ޢިލްމުވެރީން މި ނައްޞުގެ ދަށުން ކުށްވެރި ނުވާނޭތޯއެވެ؟\nމި ސުވާލުތަކުގެ މައްޗަށް ފުންކޮށް ވިސްނައިވަޑައިގަތުމުން، 124 (ހ) ގެ (1) ގެ i ގެ ނައްޞަކީ ހިސާބަށް ވުރެ މާނަ ފުޅާ އަދި ޣައިރުވާޟިޙު ނައްޞެއްކަން ފެނިވަޑައިގަންނަވާނެއެވެ. ތަޖުރީމީ ނައްޞެއްގައި ހުރުން ލާޒިމު ސާފުކަމާއި (clarity) ޞަރީހަކަމާއި (explicitness) ޤަޠުޢިއްޔަތު (definiteness) މި ނައްޞުގައި ނެތްކަން ވެސް ފެނިވަޑައިގަންނަވާނެއެވެ. އަދި މިއީ ޢަޤުލީ ހަމަތަކާއި (rational principles) ޢަދުލުއިންޞާފުގެ ހަމަތަކުގެ ދަށުން، ޞައްޙަ ކަމަށް ބެލެވޭނޭ ނައްޞެއް ނޫންކަން ވެސް އެނގިވަޑައިގަންނަވާނެއެވެ.\nދެން، 124 (ހ) ގެ (1) ގެ ii އަށް ބަލައިލަމާ ހިންގަވާށެވެ! މި ނައްޞުގައި ތަޖުރީމު ކޮށްފައި އޮންނަ ކުށަކީ "އިސްލާމީ ޢަޤީދާއާ ގުޅުވައި މުޖުތަމަޢުގައި މީހަކާ މެދު ނަފްރަތު އުފެއްދުން" އެވެ.\nމިއީ އެއް މާނައަށް ވުރެ ގިނަ މާނަ ނެގިދާނޭ ޣާމިޟު (ambiguous) ޢިބާރާތެއް ކަމަށް އަޅުގަނޑު ދެކެމެވެ. އެއް މާނަ އަކީ، އިސްލާމީ ޢަޤީދާ ޤަބޫލު ނުކުރާ މީހުންނާ ދެކޮޅަށް ނަފްރަތު އުފެއްދުމެވެ. އަނެއް މާނަ އަކީ އިސްލާމީ ޢަޤީދާ ޤަބޫލު ކުރާ މީހުންނާ ދެކޮޅަށް ނަފްރަތު އުފެއްދުމެވެ. މީގެ ތެރެއިން، ނައްޞުގެ ޙަޤީޤީ މާނަ އަކީ ކޮބައިތޯއެވެ؟ މި ދެ މާނަ ވެސް ނައްޞުގައި ހިމެނޭ ކަމަށް ބަލާން ވީތޯއެވެ؟ ތަންފީޛު ކުރައްވައި ތަޠުބީޤު ކުރައްވާން ވީ ކޮން މާނައެއްކަން ފުލުހުންނާއި ޕްރޮސިކިޔުޓަރުންނާއި ފަނޑިޔާރުން ކަނޑައަޅުއްވާނީ ކިހިނެއްތޯއެވެ؟ ދީނީ ޢިލްމުވެރިއަކު މިސްކިތުގައި ދެއްވާ ދަރުސެއްގައި، ﷲ ސުބުޙާނަހޫ ވަ ތަޢާލާ އާ ބެހޭ ޞައްޙަ ޢަޤީދާ އޮތީ އިސްލާމް ދީނުގައޭ، އިސްލާމް ދީން ފިޔަވައި އެހެން ދީންތަކަކީ ބާޠިލު ޢަޤީދާތަކެއްގެ މައްޗަށް ބިނާ ވެފައި ހުރި ދީންތަކެކޭ ވިދާޅުވުމުން، އެއީ މި ނައްޞުގެ ދަށުން ކުށަކަށް ނުވާނޭތޯއެވެ؟ މި ސުވާލާ ގުޅިގެން ފާހަގަ ކޮށް ދަންނަވަމެވެ. މަޝްހޫރު އެމްޑީއެން ރިޕޯޓުގައި އިސްލާމް ދީނުގެ ޢިލްމުވެރީން އެ ދީނަކީ ޞައްޙަ އިލާހީ ދީން ކަމަށާއި، އިސްލާމީ ފަލްސަފާ އަކީ އެންމެ ފުރިހަމަ ފަލްސަފާ ކަމަށާއި، އެހެން ދީންތަކަކީ ޞައްޙަ ދީންތަކެއް ނޫންކަމަށް ވިދާޅުވާތީ އެކަމާ ދެކޮޅު ހަދައި، އެއީ އެހެން ދީންތަކާ މެދު މުސްލިމުންގެ ހިތްތަކުގައި ނުރުހުމާއި ތަޢައްޞުބު އުފެދުމަށް މަގުފަހި ކުރާ ކަންތައްތަކެކޭ ކިޔައި ލިޔެފައި ވެއެވެ. އެމްޑީއެންގެ މީހުން ރާއްޖޭގެ ކޯޓުތަކުގެ ފަނޑިޔާރުންގެ ގޮތުގައި ތިބެގެން، އިސްލާމީ ޢަޤީދާ ފިޔަވައި ޞައްޙަ އެހެން ޢަޤީދާއެއް އޮތް ދީނެކޭ ވިދާޅުވާ ދީނީ ޢިލްމުވެރީން ނުވަތަ އެހެން ބުނާ މުސްލިމުންގެ މައްޗަށް، އެމީހުން އިސްލާމީ ޢަޤީދާއާ ގުޅުވައި ޣައިރު މުސްލިމުންނާ މެދު ނަފްރަތު ފަތުރަނީއޭ ބުނެ، މި ނައްޞުގެ ދަށުން ޙުކުމް ނުކުރާނޭކަން އެނގޭ ގޮތަކީ ކޮބައިތޯއެވެ؟ އިސްލާމީ ޢަޤީދާއާ ގުޅުވައި މުޖުތަމަޢުގައި މީހަކާ މެދު ނަފްރަތު އުފެއްދުން ކަމަށް ވާނީ ކޮން ބަސްތަކެއް ބުނުމުން ނުވަތަ ކޮން ޢަމަލުތަކެއް ކުރުމުންތޯއެވެ؟ ނަފްރަތު އުފެދުނު ކަމަށް ބަލާނީ ކޮން މިންގަނޑަކުންތޯއެވެ؟\nއާދެ، މި ދެންނެވީ ނަފްރަތުގެ ބިލުގެ ނައްޞުތަކުގައި ހުރި ޣާމިޟުކަމާއި ޣައިރުވާޟިޙުކަން ދައްކައިދޭ ދެ މިސާލެވެ. މުޅި ބިލު ކަހަލަ ގޮތަކަށް ފުރޭފު ކުރެވި ޢިބާރާތް ކުރެވިފައި ވަނީ މި ކަހަލަ ގޮތަކަށެވެ.\nކުރީން ވެސް ދެންނެވިފައި ވާނޭ ފަދައިން، ޤާނޫނެއްގައި ޣާމިޟުކަމާއި ޣައިރުވާޟިޙުކަން ހުރުމަކީ ވަރަށް ބޮޑު އުނިކަމެކެވެ. ޢަދުލުއިންޞާފު ޤާއިމު ކުރުމަށާއި، ހުރިހައި މައްސަލަތަކެއްގައި އެއް ގޮތަކަށް ޤާނޫނު ތަންފީޒު ކޮށް ތަޠުބީޤު ކުރުމަށް އެޅޭ ވަރަށް ބޮޑު ހުރަހެކެވެ. ޤާނޫނުގެ ވެރިކަމުގެ މަބްދައާ (Rule of Law) އާއި މަބްދައުލް މަޝްރޫޢިއްޔަތު (Principle of Legality) އާ ޚިލާފު ކަމެކެވެ. ޢާއްމު ގޮތެއްގައި، މި ބާވަތުގެ ޢިބާރާތްތަކުން ޤާނޫނުތައް ހަދަނީ، ޤާނޫނަކީ ލަޓިބުރިތަކަކަށް ހަދައިގެން، އެއިން ތިމާމެން އެ ބަޔަކު ދެކެ ރުޅި އަރާ މީހުންގެ ބުރީން ހަން ނެގުމަށް ގަސްތު ކޮށްގެން އުޅޭ ޚުދުމުޚުތާރު އަދި އަނިޔާވެރި ވެރީންނެވެ. މިފަދަ ނައްޞުތަކުގެ ބާރުގައި، ވެރީން ނުރުހޭ ކޮންމެ ޢަމަލަކަށް ހެން އަދަބު ދެވޭ ގޮތް ވެއެވެ. ވެރީންގެ ކަޅު ލިސްޓަށް އެ މީހަކުގެ ނަން އަރާ ކޮންމެ މީހެއްގެ ކަރުގައި "ޤާނޫނުގެ އަތުން" ހިފޭ ގޮތް ވެއެވެ. ދިވެހިރާއްޖޭގެ ކުރީގެ ޤާނޫނުލްޢުޤޫބާތުގެ 88 ވަނަ މާއްދާ އާއި އަމުރަށް ނުކިޔަމަންތެރި ވުމުގެ ކުށް އަޅުގަނޑުމެން އަދި ހަނދާން ނެތޭހައި ދުވަހެއް ނުވެއެވެ. 88 ވަނަ މާއްދާ އާއި ނަފްރަތުގެ ބިލުގެ ނައްޞުތަކާ ދެމެދު މާކަ ބޮޑު ފަރަގެއް ހުރި ކަމަކަށް ނުފެނެއެވެ. 88 ވަނަ މާއްދާ އާއި އަމުރަށް ނުކިޔަމަންތެރިވުން ތަޖުރީމު ކުރި ނައްޞު އެއިރު ބޭނުން ކުރެވުނީ، ސަރުކާރު ނުރުހޭ ކޮންމެ ކަމެއް ކުރި މީހަކު ޖިނާއީ ގޮޅިއަށް ފެއްތުމަށެވެ. ނަފްރަތުގެ ބިލުން ކުރެވޭނޭ ކަމެއް ކަމަށް ފެންނަނީ، އިސްލާމް ދީނާ ދެކޮޅުވެރި މީހުންނާއި ޢަލްމާނިއްޔަތާ ދެކޮޅަށް ބަސް ބުނާ ކޮންމެ މުސްލިމަކު ޖިނާއީ ގޮޅިއަށް ފެއްތުމެވެ.


BREAKING | Vaccine Ge2Dose Furihama Kurumah Fahu Dhagehchah Dhiya Meehaku Fassi Vejje - Vaguthu\nއަނެއްކާވެސް ކޮވިޑަށް ޓެސްޓް ކުރާ އަދަދު ދަށަށް - 13 ގަޑިއިރު ކުރިން\nވެކްސިންގެ ދެ ޑޯޒު ފުރިހަމަ ކުރުމަށްފަހު ދަނގެއްޗަށް ދިޔަ މީހަކު ފައްސިވެއްޖެ\nވެކްސިންގެ ދެވަނަ ޑޯޒު ފުރިހަމަ ކުރުމަށްފަހު އދ. ދަނގެއްޗަށް ދިޔަ މީހަކު ކޮވިޑް-19 އަށް ފައްސިވެއްޖެއެވެ.\n"ވަގުތު" އަށް އެނގިފައިވާ ގޮތުގައި އޭނާ ފައްސިވެފައިވަނީ ބަލީގެ އަލާމާތްތަކެއް ހުރެގެން ފްލޫ ކްލިނިކަށް ދައްކައިގެން ނެގި ސުންކުންނެވެ.\nކޮވިޑް-19 އަށް އޭނާ ފައްސިވެފައިވާއިރު، އޭނާ އަކީ ވެކްސިންގެ ދެ ޑޯޒު ފުރިހަމަ ކޮށްފައިވާ މީހެކެވެ. އަދި ދެވަނަ ޑޯޒު ފުރިހަމަ ކުރިތާ 14 ދުވަސް ވެސް ވެފައިވާ މީހެކެވެ.\nމީގެ އިތުރުން އޭނާ މާލެއިން އެރަށަށް ގޮސްފައިވަނީ ވެސް ނައްސި ޕީސީއާރު ޓެސްޓަކާއި އެކު ކަމަށް މައުލޫމާތު ލިބޭ ކަމަށް ދަނގެތި ކައުންސިލްގެ ނައީބު ރައީސް މުހައްމަދު ރަމްޒީ ވަނީ "ވަގުތު" އަށް ވިދާޅުވެފައެވެ.\nދަނގެތިން ފައްސިވެފައިވާ މީހާ ކަރަންޓީނުގައި ނެތުމުން އޭނާ އާއި ގިނަ ބަޔަކު ދިމާވެފައިވާ ކަމަށް ބެލެވޭއިރު، އަދި އޭނާ އާއި ގާތުން ބައްދަލުވި މީހުންގެ ސުންކު ނެގުމުގެ މަސައްކަތް ކުރިއަށް ދާ ކަމުގެ މައުލޫމާތު ސާފު ވެފައެއް ނުވެއެވެ.\nދަނގެތިން މީހަކު ފައްސިވުމާއި ގުޅިގެން ހެލްތް ޕްރޮޓެކްޝަން އޭޖެންސީ (އެޗްޕީއޭ)އިން ވަނީ އެރަށަށް އަރާ ފޭބުން މަނާ ކޮށްފައެވެ. އެރަށަށް އަރާ ފޭބުން މަނާ ކޮށްފައިވަނީ ފައްސިވެފައިވާ މީހާ އާއި ބައްދަލުވެފައިވާ މީހުން ބެލުމުގެ ގޮތުންނެވެ.\nރާއްޖޭގައި ކޮވިޑް ޖެހޭ މީހުންގެ އަދަދު ބޮޑުތަނުން އިތުރުވަމުންދާއިރު އައްޑޫ ސިޓީ ހިމެނޭހެން 24 ރަށެއް އޮތީ މިވަގުތު ބަންދުކޮށްފައެވެ.\nކޮވިޑް ޖެހިގެން ބަނޑިދޫން މީހަކު ނިޔާވެއްޖެ\nކޮވިޑް ޖެހިގެން ބިދޭސީއަކު ނިޔާވެއްޖެ\nނޭފަތަށް ސުޕްރޭ ކޮށްލައިގެން ކޮވިޑުން ސަލާމަތްކޮށްދޭ ވެކްސިނެއް ޗައިނާއިން އުފައްދައިފި\nމެއި 1, 2021 18:11\nއޭނާގެ ފަރާތުން ކޮވިޑް އެއް ނުފެތުރޭނެ ސަރުކާރުގެ ހުރިހާ މިންގަނޑަކައް ފެތިގެން ރަށައްގޮސް އެއުޅެނީ އޭނާ ފައްސިވިޔަސް ނުޖެހޭނެ ކަރަންޓީން ވާކައްވެސް.\nމެއި 1, 2021 18:14\nވެކުސިނަކައް އިތުބާރެއް ނުކުރަން ނުވެސް ކުރާނަން މިހާރުވެސް މިއުޅެނީ ކޮވިޑް ޖެހިގެން2ޑޯޒް ޖަހައި 14 ދުވަހައްވުރެ ގިނަވެސް ވެއްޖެ އަޅާވޭނަކައް ނެތްލިބުނު ލުޔެއް.\nމެއި 1, 2021 18:38\nއިންޑިޔާއިން ދިނީ ފޭކު އެއްޗެކޭ ކިޔާތަ\nމެއި 1, 2021 18:52\nސަލާމަތެއް ނެެތެއްނު ވެކްސިން ޖެހިޔަސް ނުޖެހިޔަސް\nމެއި 1, 2021 18:57\nމިހާރު އަރާފައި މިވާ ކޮވިޑް19ގެ ރާޅު ނިކަމެތި ރައްޔިތުންގެ ބޮލަށް ކަނޑާލައިގެން ނުވާނެއެވެ. އަހަރެމެން ތިބީ ފުރަބަންދުވެގެން ގޭގައެވެ. ބޭރަށް ނުކުތީ މާސްކު އަޅައިގެންނެވެ. މައިންބަފައިންނާއި ގާތްތިމާގެ މީހުން މަރުވުމުން ވަޅުލީ މޫނުބަލައިލަން ދިޔުމުގެ ފުރުސަތު ވެސް ނުލިބިއެވެ. ޖަމާޢަތުގައި މިސްކިތްތަކުގައި ނަމާދު ނުކުރެވި އެތަކެއް ދުވަހެއް ވެއަތުކުރީމެވެ. އެއަށްފަހު3ފޫޓު ދުރުގައި 'ޖަމާއަތް ހަދައިގެން' ވެސް ނަމާދުކުރީމުއެވެ. އަހަރުދުވަސް ފާއިތުވެގޮސް އެންމެ ފަހުން އާއިލާ ކައިރިއަށް ދެވުނީ ވެސް ބޮޑު ހަރަދުކޮށް 10 ދުވަހުގެ ކަރަންޓީނު ހުރަގެއެއްގައި ތިބެފައެވެ. ގަވާއިދުން ވެކްސިން ޖަހައި، އިޖުތިމާއީ ކަންކަމުގައި ގައިދުރުކަން ކަށަވަރުކުރީމުއެވެ. އިއްޔެ އެކިއެކި ނަންނަމުގައި ލުއިތައް ދިނީ އާއްމު ރައްޔިތުންގެ މުހުތާދުތައް ފުއްދައި ދިނުމަށް ވުރެ ވަކިބައެއްގެ އެދުމަށް ކުރެވޭ ވެދުމަކަށެވެ. އޭގެ ހިތި މިއަދު މި ބަރުދާސްތު ކުރަނީ ވެސް ހަމަ އަހަރެމެން އާންމުންނެވެ. ވީމާ އަދު ނަންބަރުތައް މައްޗަށް މިދާދިއުމީ މަމެންގެ އިހުމާލޭ ވިދާޅުވެގެންނުވާނެއެވެ.\nމެއި 1, 2021 19:04\nދެޑޯޒް ފުރިހަމަ ކުރީމަ ބަކި ނުޖެ ހޭނެ އެކޭ ނުކިޔާ ދޮއްތަ . ކިޔަނީ ބަލި ޖެ ހުނަސް ހާލު ސީރިޔަސް ނުވާނެ ކަމަށް\nމެއި 1, 2021 19:58\nވެކުސިނަކީ ފޭކު އެއްޗެއް ވިޔަފާރި ހިންގަންޖަހާ މަޅިއެއް.\nމެއި 1, 2021 20:16\nނެކްސްޓް ޖޯކް ޕްލީޒް\nމެއި 2, 2021 00:08\nތިޔަހަދާ ޓެސްޓް ތަކާމެދުވެސް މިހާރު ޝައްކު. އިތުބާރެއްނެތް. ފަޅޮލަކުން ސާމްޕަލް ނެގިއަސް މިހާރު ތިހަދާ ޓެސްޓުން ކޮވިޑަށް ޕޮޒިޓިވް ވެދާނެ. އެޗްޕީއޭގެ އިތުބާރު ގެއްލިއްޖެ. އެމީހާޖެހީ ކޮން ވައްތަރެއްގެ ވެކްސިނެއްތޯވެސް ނޫސްވެރިން ބަލާދީބަލަ. އިންޑިޔާވެކްސިނަކީ އެއްވެސް ޔަގީންކަމެއްއޮތް ވެކްސިނެއްނޫން. އިންޑިޔާއިން އެދަނީ އެކަން ސާބިތުވަމުން. ލައްކައިން ލައްކައިން ޕޮޒިޓިވް ވަމުން.\nމެއި 2, 2021 01:07\nއަވަސް އަރުވާލާފައި އަދިވެސް އިންޑިއާގެ ކޮޕީ ވެކްސިންޖަހާ، ޗައިނާ ވެކްސިނަށް މާއިތުބާރު ބޮޑު އެކަމަކު މަޖުބޫރުން ޖެހުވީ ފޭކްވެކްސިން\nމެއި 2, 2021 23:43\nދެން ވެކުސިންގެ ބޭނުމެއް ކޮބައިތޯ؟


ނާހިލް އަހްމަދު 26 ފެބްރުއަރީ 2021\nރައްޔިތުންގެ މަޖިލިހުގެ ނޮޅިވަރަމް ދާއިރާ މެންބަރު މުޙައްމަދު ނަޝީދު ޢަބްދުﷲ (މޮސްޓާ) ފުލުހުންގެ ބެލުމުގެ ދަށަށް ގެންގޮސްފިއެވެ.\nމޮސްޓާ ހައްޔަރުކޮށްފައިވަނީ އޭނާ މަޖީދީ މަގުން ބޮޑުތަކުރުފާނު މަގާ ދިމާލަށް ވަޑައިގެންނެވި މަގުމަތީގައެވެ. އޭނާ ހައްޔަރުކޮށް ފުލުހުންގެ ޖިޕަށް އަރުވައިގެން އެ ސަރަހައްދުން ގެންގޮސްފައިވެއެވެ. އޭނާ ހައްޔަރުކޮށްފައިވަނީ މިއަދު އިދިކޮޅު ފަރާތްތަކުން މާލޭގައި މަގޭ ފުލެޓު ކޮބާ ނަމުގައި ބޭއްވި މުޒާހަރާ ހުއްޓުވުމަށް ފުލުހުން ކުރާ މަސައްކަތުގެ ތެރެއިންންވެ.\nމޮސްޓާގެ އިތުރަށް މުޒާހަރާގައި އިސްކޮށް ހަރަކާތްތެރިވާ މީހުންކަމަށް ފުލުހުންނަށް ޤަބޫލުކުރާ ބައެއް ފަރާތްތައް މިހާރުވަނީ ހައްޔަރުކޮށްފައެވެ. އެގޮތުން ރައްޔިތުންގެ މަޖިލިހުގެ ހޯރަފުށީ ދާއިރާގެ ކުރީގެ މެންބަރު މުޙައްމަދު އިސްމާޢީލުވެސް ފުލުހުންވަނީ ހައްޔަރުކޮށްފައެވެ.\nއިދިކޮޅުގެ މުޒާހަރާއާ ގުޅިގެން މާލޭގައި އެޗްޕީއޭގެ ގައިޑްލައިންތަކާ ޚިލާފަށް އެއްވެސް އެއްވުމެއް ނުވަތަ ހަރަކާތެއް ބޭއްވުމަށް ސަރުކާރުން ފުރުސަތު ނުދޭނެ ކަމަށް ހޯމް މިނިސްޓްރީން ބުނެފައިވެއެވެ. އަދި މުޒާހަރާ ކުރިއަށް ގެންދިޔަ ނުދޭނެ ކަމަށް ބުނެ ފުލުހުންވެސް ބަޔާނެއް ނެރެފައިވެއެވެ. ނަމަވެސް 10 މީހުންނަށްވުރެ ގިނަ މީހުން އެއްވުމާއި ރަސްމިއްޔާތުތައް ބޭއްވުން މަނާކޮށްފައިވަނިކޮށް އެމްޑީޕީން ކައުންސިލް އިންތިޚާބުގެ ކެމްޕޭން ފަށާ ރަސްމިއްޔާތު ރޭގައި ބާއްވާފައިވެއެވެ.\nއަރުޝީފަށް ނެގީ 26/02/2021 16:16\nއެންމެފަހުން އަޕްޑޭޓްކުރީ 26/02/2021 16:16\nމުއައްލިމް އިބްރާހިމް9މިނެޓު ކުރިން


ކުޅުދުއްފުށީ ރޯހައުސްތައް މަރާމާތު ކުރަން ބަޔަކާ ހަވާލުކޮށްފި – Haftha\nTue,7April, 2020, 5:16 pm\nކުޅުދުއްފުށީ ރޯހައުސްތައް މަރާމާތު ކުރަން ބަޔަކާ ހަވާލުކޮށްފި\nހދ. ކުޅުދުއްފުށި ސިޓީގައި އިމާރާތް ކޮށްފައިވާ ރޯހައުސް މަރާމާތު ކުރަން ފެނަކަ ކޯޕަރޭޝަނުން ބަޔަކާ ހަވާލުކޮށްފިއެވެ.\nކުޅުދުއްފުށީގައި އިމާރާތް ކޮށްފައިވާ 40 ރޯހައުސް މަރާމާތު ކުރަން ހައުސިން މިނިސްޓްރީން ފެނަކައާ ހަވާލުކުރީ މިދިޔަ ނޮވެމްބަރު މަހުގެ ތެރޭގައި 23 މިލިއަން ރުފިޔާއަށެވެ. އެއީ ގާތްގަނޑަކަށް ހަ މަސް ދުވަސް ތެރޭގައި މަސައްކަތް ނިންމާ ގޮތަށެވެ.\nއެ މަސައްކަތުގެ ދަށުން ރޯހައުސްތަކަށް ފެނާއި ނަރުދަމާ އާއި ކަރަންޓުގެ ހިދުމަތް ފޯރުކޮށްދިނުން ހިމެނެއެވެ. އޭގެ އިތުރުން ގެތަކުގެ ސީލިން ހަލާކުވެފައި ހުރުމުން މަރާމާތު ކުރުމާއި އެހެނިހެން ބައެއް މަރާމާތުތައް ވެސް ހިމެނެއެވެ.\nއެގޮތުން އިއްޔެ ބޭއްވި ރަސްމިއްޔާތެއްގައި ފެނަކަ އިން ރޯހައުސްތައް މަރާމާތު ކުރަން ހަވާލުކުރީ ޓިކް ޓަކް އިންވެސްޓްމަންޓް ނަމަކަށް ކިޔާ ކުންފުންޏަކާއެވެ.\nއެ އެއްބަސްވުމުގައި ފެނަކައިގެ ފަރާތުން ސޮއިކުރެއްވީ އެކުންފުނީގެ މެނޭޖިން ޑިރެކްޓަރު އަހުމަދު ސައީދެވެ. ޓިކް ޓަކް އިންވެސްޓްމަންޓުގެ ފަރާތުން ސޮއިކުރެއްވީ އެކުންފުނީގެ މެނޭޖިން ޑިރެކްޓަރު މުހައްމަދު އަސްލަމެވެ.\nފެނަކަ އިން ބުނީ، ކުޅުދުއްފުށީ ރޯހައުސްތަކުގެ މަރާމާތުގެ މަސައްކަތް އެ ކުންފުންޏާ ހަވާލުކުރީ 11.5 މިލިއަން ރުފިޔާއަށް ތިން މަސް ތެރޭގައި މަސައްކަތް ނިންމާ ގޮތަށެވެ. އެއީ މިއަހަރުގެ ޖޫން މަހުގެ ހަތް ވަނަ ދުވަހަށެވެ.\nރައީސް މުހައްމަދު ނަޝީދުގެ ސަރުކާރުގައި ކުޅުދުއްފުށީގެ ތިން ސަރަހައްދެއްގައި ޖުމްލަ 166 ރޯހައުސް އިމާރާތްކުރިއެވެ. އެއީ ހިއްކި ސަރަހައްދުގައި އެޅި 100 ރޯހައުސް އާއި އެ ރަށު ޖަލާލުންދީން ސްކޫލު ކައިރީގައި އިމާރާތްކުރި 18 ރޯހައުސް އަދި އެހެން ސަރަހައްދެއްގައި އެޅި 40 ރޯހައުސްއެވެ.


މިއަހަރުގެ މިހާތަނަށް ޑެންގީ ޖެހިގެން ކުރި ރިޕޯޓުތައް ގިނަ - އެޗްޕީއޭ މިއަހަރުގެ މިހާތަނަށް ޑެންގީ ޖެހިގެން ކުރި ރިޕޯޓުތައް ގިނަ - އެޗްޕީއޭ\nމިއަހަރުގެ މިހާތަނަށް ޑެންގީ ޖެހިގެން ކުރި ރިޕޯޓުތައް ގިނަ - އެޗްޕީއޭ\nޑެންގީ ހުން ޖެހިގެން، މިއަހަރުގެ މިހަތަނަށް ރިޕޯޓުކޮށްފައިވާ މިންވަރު ފާއިތުވި ތިން އަހަރަށްވުރެ އިތުރުވެފައިވާކަމަށް ހެލްތު ޕްރޮޓެކްޝަން އޭޖެންސީ އެޗްޕީއޭއިން ހާމަކޮށްފިއެވެ.\nޕީއެސްއެމް ނިއުސްގެ ރާއްޖެމިއަދު ޕްރޮގްރާމްގައި ވާހަކަފުޅުދައްކަވަމުން އެޗްޕީއޭގެ ސީނިއަރ ޕަބްލިކް ހެލްތު އޮފިސަރ އާމިނަތު އަރޫޝާ ވިދާޅުވީ މަދިރީގެ ޒަރިއްޔާއިން ޖެހޭ ޑެންގީގެ ކޭސްތައް މިއަހަރުގެ މިހާތަނަށް އައި އިރު ތިންހާހަށްވުރެ އިތުރުވެފައިވާކަމަށެވެ. މިއީ މުޅި މިދިޔަ އަހަރު ރިޕޯޓުކުރި މިންވަރުކަމަށްވެސް އޭނާ ވިދާޅުވިއެވެ. އަދި މިއަހަރު ކުރިއަށް އޮތް6މަސްދުވަހުވެސް ޑެންގީގެ ކޭސްތައް އިތުރުވާނެކަމަށް އެޗްޕީއޭއިން ލަފާކުރެއެވެ.\nއަރޫޝާ ވިދާޅުވީ މިހާތަނަށް މިއަހަރު ޗިކުންގުންޔާ ޖެހިގެން 1000 އަށްވުރެ ގިނަ ކޭސް ރިޕޯޓުކޮށްފައިވާކަމަށެވެ. އަދި މިއީ 2006ވަނަ އަހަރުގެ ޗިކަންގުންޔާ އައުޓް ބްރޭކަށްފަހު ޗިކަންގުންޔާގެ ކޭސްތައް އެންމެ ގިނައިން ރިޕޯޓުކޮށްފައިވާ އަހަރުކަން އެޗްޕީއޭއިން ފާހަގަކުރެއެވެ. އެހެންނަމަވެސް މިހާރު ޢާއްމުވަމުން އަންނަ އިންފްލުއެންޒާގެ ކޭސްތައް ފާއިތުވި އަހަރުތަކާއި އަޅާބަލާއިރު މިއަހަރުގެ މިހާތަނަށް ރިކޯޑުކުރެވިފައިވާ މިންވަރު މަދުކަމަށް އެޗްޕީއޭއިން ވިދާޅުވެއެވެ. އެޗްޕީއޭއިން ވިދާޅުވީ އިތުރުވެފައިވާ ޗިކުންގުންޔާއާއި ޑެންގީގެ ޙާލަތު އަދި އިންފްލުއެންޒާ ރިޕޯޓުކުރާ މިންވަރު މަދުނަމަވެސް ވަރަށް ގާތުން މޮނީޓަރ ކުރައްވަމުންގެންދަވާކަމަށެވެ.\n"މިދިޔަ އަހަރުގެ ޑިސެމްބަރު މަހުން ފެށިގެން މިއަހަރުގެ މޭއި މަހުގެ ނިޔަލަށް ޑެންގޫ ޖެހިގެން ރިޕޯޓުކުރާ ޢަދަދު ފާއިތުވި3އަހަރު ރިޕޯޓުކުރި ޢަދަދަށްވުރެވެސް ވަނީ ގިނަވެފައި މިވަނީ. އެހެންނަމަވެސް މަދިރިން ޖެހޭ ބަލިތައް ކޮންޓްރޯލްކުރުމަށްޓަކައި ކަމަ ބެހޭ ފަރާތްތަކުން ގުޅިގެން ކުރި މަސައްކަތުން ވަރަށް ބޮޑަށް މިވަނީ ބަލިޖެހިގެން ރިޕޯޓުކުރާ މިންވަރު ދަށަށް ގޮސްފައި." އަރޫޝާ ވިދާޅުވިއެވެ.\nއެޗްޕީއޭއިން ހާމަކުރައްވާގޮތުގައި ޑެންގީއާއި ޗިކުންގުންޔާއާއި އިންފްލުއެންޒާގެ ކޭސްތައް އިތުރުވެފައިވަނީ މާލޭގައިކަމަށާ އަތޮޅުތަކުގައި އިންފުލުއެންޒާ އިތުރުވަމުންދާކަމަށް ތަފާސްހިސާބުތަކުން އަދި ނުދައްކާކަމަށެވެ. އެހެންނަމަވެސް ރައްކާތެރިކަމުގެ ގޮތުން ސިއްޙީ ޚިދުމަތްދޭތަންތަން ތައްޔާރީ ޙާލަތަކަށް ގެނެސްފައިވާކަމަށް އެޗްޕީއޭއިން ވިދާޅުވެއެވެ.\nމާލޭގެ އައިޖީއެމްއެޗާއި އޭޑިކޭއާއި ހުޅުމާލޭ ހޮސްޕިޓަލާއި ވިލިމާލޭ ހޮސްޕިޓަލުގެ އިތުރުން އަތޮޅުތަކުގެ ރީޖަނަލް ހޮސްޕިޓަލުތަކުގައި ވަނީ ފްލޫ ކްލިނިކް ޤާއިމްކޮށްފައެވެ. ފްލޫ ކްލިނިކްގެ ސަބަބުން އިންފްލުއެންޒާ ވައިރަސްގެ ޢަލާމާތްތައް ފެންނަ މީހުންނާއި އެހެންކަންކަމު ހޮސްޕިޓަލަށް ދާމީހުން ވަކިކުރުމަށްކަމަށް އެޗްޕީއޭއިން ވިދާޅުވެއެވެ.\nޢާއްމުވްމުންދާ ގިނަ ބަލިތަކަކީ މަދިރީގެ ޒަރިއްޔާއިން ޖެހޭ ބަލިތައްކަމުން މަދިރިން ރައްކާތެރިވުމަށް މަސައްކަތްކުރުމަކީ މިބަލިތަކުން ދުރުވުމަށް އެޅޭ އެންމެ މުހިއްމު ފިޔަވަޅެވެ. އެގޮތުން މަދިރި އަލާވާފަދަ ތަންތަން ނައްތާލުމާއި ބޭރަށް ނުކުންނަ އިރު ހުރިހާ ގަޑިއެއްގައިވެސް އަތްދިގު ހެދުން ލުމަށް އިސްކަންދިނުމާއި މަދިރިން ރައްކާތެރިވުމަށް މަދިރި ބޭސްފަދަ ތަކެތި ބޭނުންކުރުމަށްވެސް އެޗްޕީއޭއިން އިލްތިމާސްކުރެއެވެ. އަދި އިންފްލުއެންޒާ އިތުރުވަމުންދާތީ ޢާއްމުކޮށް މީހުން އެއްވެއުޅޭ ތަންތަނަށް ނުދިޔުމަށްވެސް އެޗްޕީއޭއިން އިލްތިމާސްކުރެއެވެ. ރާއްޖޭގައި ޢާއްމުކޮށް މަދިރީގެ ޒަރިއްޔާއިން ޖެހޭ ބަލިތައް ޢާއްމުވަމުން އަންނަނީ ވިއްސާރަ ދުވަސްވަރާ ދިމާކޮށެވެ. އެހެންނަމަވެސް ޢާއްމުކޮށް ވާރޭވެހޭ ދުވަސްވަރަށް މިއަހަރު ބަދަލުއައުމާއި ވިއްސާރަވާ ދުވަސްވަރު ތަފާތުވުމުގެ ސަބަބުން ބަލިތައް އިތުރުވުމުގެ ފުރުސަތު ބޮޑުކަން އެޗްޕީއޭއިން ފާހަގަކުރައްވައެވެ.


Quarantine facility ehggai thibi dhe kuhjjehgge hithuge loaibbaai shukuru sifainnah, hageegee hero innakee thiee! - One Online\nކަރަންޓީން ފެސިލިޓީއެއްގައި ތިބި ދެކުއްޖެއްގެ ހިތުގެ ލޯތްބާއި ޝުކުރު ސިފައިންނަށް، ހަގީގީ ހީރޯއިންނަނީ ތީއީ!\nކަރަންޓީން ފެސިލިޓީއެއްގައި ތިބި ދެ ކުދިން ސިފައިންނަށް ޝުކުރު އަދާކޮށް ފޮނުވި މެސެޖު--- ފޮޓޯ: އެމްއެންޑީއެފް\nގައުމަށް ކޮންމެ ކަމެއް ދިމާވިޔަސް ފުރާނަ އަތްމައްޗަށް ލައިގެން ގައުމީ ހިދުމަތުގައި ތިބޭ އެއްބަޔަކީ ސިފައިންނެވެ. ރައްޔިތުންނާއި ގައުމު ސަލާމަތްކުރުމަށް ކުރާން ޖެހުނު ކޮންމެ ކަމެއް ކުރުމަށް ޖާނުން ގުރުބާންވުމަށް ސިފައިން ތިބެނީ މާތްﷲ ގަންދީ ހުވާކޮށްގެންނެވެ. ގައުމީ ރޫހާއި ގައުމީ ޖޯޝާއެކު ސިފައިން ކުރަމުން އަންނަ ބުރަ މަސައްކަތަކީ އޭގެ ބަދަލު ނުދެވޭނެ މަސައްކަތެކެވެ. ރައްޔިތުންނަށްޓަކައި އެމީހުން އެއުފުލާ ބުރަޔަކީ ދުލަކުން ގަލަމަކުން ބަޔާން ކުރެވޭނެ ބުރައެއް ނޫނެވެ.\nކޮވިޑު 19ގެ ހަނގުރާމައިގައިވެސް ސިފައިން ދައްކަމުން އެދަނީ އެނަމޫނާއެވެ. ލޯބިވާ އާއިލާތަކާއި އަނބިދަރީންނާއި ދުރުގައި ރެޔާއި ދުވާލު ސިފައިން އެ މަސައްކަތް ކުރަނީ ނުފެންނަ ދުޝްމަނަކާއި ދެކޮޅަށް ހަނގުރާމަކޮށް، ގައުމު ސަލާމަތުގެ އައްސޭރިޔަކަށް ގެންދިއުމަށެވެ. ކޮވިޑުގެ ނުރައްކާތެރި ހަނގުރާމައިގައި ސިފައިންގެ ގިނަ ބަޔަކު ބަލީގެ ޝިކާރައަކަށްވެފައިވާއިރު، އެތައް ސިފައިންނެއް އެކަމުގެ ސަބަބުން މިއަދުވެސް ތިބީ ކަރަންޓީނުގައެވެ.\nކޮވިޑުގެ އޮޕަރޭޝަންގައި އެކި ދިމަދިމާލުން ސިފައިން އަންނަނީ އެހީތެރިކަން ފޯރުކޮށްދެމުންނެވެ. އެގޮތުން ބަލި ޖެހޭ މީހުންނާއި، ބައްޔަށް ޝައްކު ކުރެވޭ މީހުންނާއި، ރާއްޖެއިން ބޭރުން ރާއްޖެ އަންނަ މީހުންނާއި، މާލެއިން އަތޮޅުތެރެއަށްދާ މީހުން ކަރަންޓީނު ކުރުމަށާއި އައިސޮލޭޓް ކުރުމަށް ހަމަޖައްސާފައިވާ ފެސިލިޓީގެ ސަލާމަތީ ކަންކަން ބެލެހެއްޓުމުގައިވެސް އެންމެ އިސް ދައުރެއް އަދާކުރަނީ ސިފައިންނެވެ. އެ ފެސިލިޓީތަކުގައި ސިފައިން މަސައްކަތް އެކުރަނީ ބަލި ޖެހިދާނެކަން އެނގިތިބެ އެކަމަށްވެސް ރުހިގެންނެވެ.\nސިފައިން މިކޮށްދޭ ބުރަ މަސައްކަތުގެ އަގު ވަޒަންކުރުމަށް ކުރެވޭނެ އެންމެ މުހިންމު ކަމަކީ އެ މަސައްކަތަށް އިހުލާސްތެރި ހިތަކުން ޝުކުރުވެރިވުމެވެ. މިފަހަރު ސިފައިންގެ މިންނެތް މަސައްކަތުގެ އަގުވަޒަން ކޮށްދިނީ ކަރަންޓީން ފެސިލިޓީއެއްގައި ތިބި ދެ ކުޑަކުދިންނެވެ. އެގޮތުން ހެރެތެރެ ކަރަންޓީން ފެސިލިޓީގައި ތިބި ދެކުދިން މިވަނީ އެކުދީންނަށް ލޯތްބާއި އޯގާތެރިކަންދީ، ހިދުމަތްކުރި ސިފައިންނާ މެދު އެކުދީންގެ ހިތުގައި އުފެދުނު ލޯބި ބަންޑުން ކޮށްލައިފަ އެވެ.\nއެ ދެކުދިން ވަނީ ކަރަންޓީން ފެސިލިޓީގައި އެކުދިން ތިބި 14 ދުވަހު ސިފައިން ފޯރުކޮށްދިން ފުރިހަމަ ހިދުމަތަށް ހިތުގެ އެންމެ ފުންމިނުން ޝުކުރު އަދާކޮށްފައެވެ. އެކުދިން ބުނިގޮތުގައި ގައުމަށް ބޭނުންވާ ނަޒަރުގައި ހަގީގީ ހީރޯއިންނަކީ އެއީއެވެ.\n"އަހަރެމެން އުފަލުގައި ބޭތިއްބުމަށް ބޭބެމެން ތިވާ ގުރުބާނީއަށް ޝުކުރު އަދާކުރަން. ގައުމަށް ބޭނުންވާ ހަގީގީ ހީރޯއިންނަކީ ތިއީ." އެ ދެކުދިން ސިފައިންނަށް ހަދިޔާކުރި ފޮޓޯގައިވާ ލިޔުންކޮޅުގައިވެއެވެ.\nކަރަންޓީން ފެސިލިޓީއެއްގައި ތިބި ދެ ކުދިން ސިފައިންނަށް ޝުކުރު އަދާކޮށް ފޮނުވި މެސެޖު ---\nކަރަންޓީނުގައި 14 ދުވަސް ފުރިހަމަކުރުމަށް ފަހުވެސް އެކުދިން ތިބީ އެ ފެސިލިޓީން ދާން ބޭނުން ނުވެފައެވެ. ސިފައިން ފޯރުކޮށްދޭ މީރު ކާއެއްޗެއްސާއި، އޯގާތެރިކަމުން އެކުދިންގެ ހިތްވަނީ ފުރި ބަންޑުންވެފައެވެ.\nތެދެކެވެ. ސިފައިންގެ އެ ގުރުބާނީ ނުހަނު ބޮޑެވެ. ވަކީން ހާއްސަކޮށް ކާރިސާއެއް ނުވަތަ ބަލިމަޑުކަމެއްގެ ވަގުތުގައި ގައުމު ކޮނޑުމައްޗަށް ލައިގެން ގުރުބާންވާ އެއްބަޔަކީ ސިފައިންނެވެ. ހިތުގެ އެންމެ ފުންމިނުން ޝިފައިންނަށް ޝުކުރިއްޔާއެވެ.\nގުޅޭ ޓެގު އެމްއެންޑީއެފް ކޮވިޑް 19 ސިއްހަތު ކުޑަކުދީން އައިސޮލޭޝަން ފެސިލިޓީ ލޮކްޑައުން ކަރަންޓީން ފެސިލިޓީ


Hatharesfai bandhefai vaadhakurias inthihaabun PPM balivaane: Nasheed | Mihaaru\nހަތަރެސްފައި ބަނދެފައި ވާދަކުރިއަސް އިންތިހާބުން ޕީޕީއެމް ބަލިވާނެ: ނަޝީދު\nނަޝީދު ލަންކާގައި ސަޕޯޓަރުންނާ ބައްދަލުކުރައްވަނީ. --ފޮޓޯ: އެމްޑީޕީ\nލޯކަލް ކައުންސިލް އިންތިހާބު ބާއްވަން ރައީސް އަބްދުﷲ ޔާމީނަށް ކެރިވަޑައިނުގެން ލަސްކުރައްވަނީ، އެމްޑީޕީގެ ހަތަރެސްފައި ބަނދެފައި ވާދަކުރިއަސް ޕީޕީއެމް ބަލިވާނެ ކަން އެމަނިކުފާނަށް އެނގިވަޑައިގަންނަވާތީ ކަމަށް ކުރީގެ ރައީސް މުހައްމަދު ނަޝީދު މިއަދު ސްރީ ލަންކާގައި ވިދާޅުވެއްޖެ އެވެ.\nސިޔާސީ މަސްރަހާ ގުޅޭ މަޝްވަރާ ބައްދަލުވުންތަކަކަށް މި ހަފުތާގައި ލަންކާ އަށް ވަޑައިގެންނެވި ނަޝީދު މިއަދު ވަނީ ބާޖަޔާ ހޮޓަލުގައި އެމްޑީޕީގެ ސަޕޯޓަރުންނާ ބައްދަލުކުރައްވައިފަ އެވެ.\nއެ ބައްދަލުވުމުގައި ނަޝީދު ވިދާޅުވީ ރައްޔިތުންގެ ތާއީދެއް ނެތް ކަން ރައީސް ޔާމީނަށް ވަރަށް ބޮޑަށް ސާފުވެވަޑައިގަންނަވާ ކަމަށެވެ. ވަޒީފާގެ ބިރާއި އެ ނޫން ވެސް ގޮތްގޮތުން ރައްޔިތުންނަށް ބިރުވެރިކަން ދައްކައި، ތަންތަނަށް ނިކުތަ ނުދެނީ ވެސް އެހެންވެ ކަމަށް ނަޝީދު ވިދާޅުވި އެވެ.\n"އެހެން ގެންގުޅުއްވިއެއް ކަމަކު ވޯޓު ފޮށި ކައިރީގައި ހުއްޓެނީ ތިމަންނާ އެކަނި ކަން ރައީސް ޔާމީނަށް ވަރަށް ސާފުކޮށް އެނގިވަޑައިގަންނަވާ. އެ ވޯޓު ފޮއްޓަށް ތި ބޭފުޅުން ލައްވާނެ ވޯޓު ރައީސް ޔާމީނަށް އަންދާޒާ ކުރެއްވޭ،" ނަޝީދު ވިދާޅުވި އެވެ.\nއެމަނިކުފާނު ވިދާޅުވި ގޮތުގައި ކައުންސިލް އިންތިހާބާ އެކު ދިވެހި ރައްޔިތުންނަށް މިވަނީ އަނެއްކާ ވެސް ފުރުސަތެއް ލިބިފަ އެވެ. ސަރުކާރުން ހިންގާ ކަންކަމާ ދެކޮޅު ހަދައި، މިހާރުގެ ހާލަތުން އަރައިގަތުމަށް އެ ފުރުސަތުގެ ބޭނުން ހިފުމަށް ނަޝީދު ގޮވާލެއްވި އެވެ.\n"ވަގު ވެސް ހެދޭނެ އިންތިހާބުގައި، އެކަން އަޅުގަނޑު ގަބޫލުކުރަން. އަދި އިންތިހާބު އޮޅުވާ ވެސް ލެވިދާނެ. އެހެން ނަމަވެސް ބައްލަވާތި، މިއަދު ކޮންމެ ވޯޓު ފޮއްޓެއް ގުނަނީ އެ ވޯޓު ލާ ރަށެއްގައި،" އެމަނިކުފާނު ވިދާޅުވި އެވެ.\nކައުންސިލް އިންތިހާބުގައި އޮޅުވާލައި މަކަރު ހަދައިފި ނަމަ، ނަޝީދު ވިދާޅުވި ގޮތުގައި، އެ ބޭއިންސާފު 700 ކެންޑިޑޭޓުންނާއި އެ ރަށެއްގެ ރައްޔިތުންނަށް ރައްދުވާނެ އެވެ.\nނަޝީދު ވިދާޅުވި ގޮތުގައި ސަރުކާރުން މިހާރު ފަށާފައިވާ ބްރިޖު ވެސް ނިންމައި ކޮންކްރީޓް އެހެން މަސައްކަތްތައް ފެނުނަސް ތަރައްގީ އަކީ ކޮންކްރީޓުން މިނާ އެއްޗެއް ނޫން ކަން ހުރިހާ ދިވެހިން ވެސް ހަނދާން ބަހައްޓަން ޖެހެ އެވެ. ތަރައްގީ އަކީ އެ މީހަކަށް އަންނަ ބަދަލަކާއި ކުރިއެރުން ކަމަށް ވިދާޅުވާ ވިދާޅުވުން މިއަދު ވެސް ތަކުރާރު ކުރެއްވި އެވެ.\n"އެ ތަނަވަސްކަމަކީ ކޮންކްރީޓު ދަގަނޑުން އަޅާ ބްރިޖަކުން ނުވަތަ އެއްގަމު ތޮއްޓަކުން އެހެން ނޫނީ ބޭރު ބޮޑުހިލަ ބަނދަރަކަށް ވިއަސް އަދި ރަށުގައި އަޅާ މަގަކަށް ވިއަސް އޭގައި ނެތް އަޅުގަނޑުމެންގެ އާމްދަނީއެއް. އަޅުގަނޑުމެންގެ ޖީބަށް ވަންނަ އެއްޗެއް ބަދަލުވެގެންދާ ތަނެއް ތި ބޭފުޅުންނަކަށް ނުފެންނާނެ،" އެމަނިކުފާނު ވިދާޅުވި އެވެ.\nރައީސް މުހައްމަދު ނަޝީދު އެމްޑީޕީ ސިޔާސީ ޕާޓީ ލޯކަލް ކައުންސިލްތަކުގެ އިންތިހާބު 2017 ލޯކަލް އިންތިހާބު ލޯކަލް ކައުންސިލްތައް ދިވެހި ސަރުކާރު ޕީޕީއެމް އިދިކޮޅު ފަރާތްތައް\n56 ކޮމެންޓް, 229 ރިއެކްޝަންސް\nމަމެން ތައްޔާރުވެއްޖައިން 2018 ގެ ރިޔާސީ އިންތިޙާބަށް. ކަލޯ ބަލަން ހުންނާތި 2018 ގަ ރައީސުލް ޖުމްހޫރިއްޔާގެ ހުވާކުރާނީ ޔާމީން. މީ މުޖައްރިބު\nނަމަނަމަ މި ދިވެހިރައްޖެ ނާއްނައްތި އަތްފައި ބަނދެގެންވެސް ލާނީ ޖަލައް "ޔަގީން"\nއނނ، ބާސާ ކަނޑަން ފެށީ ދޯ. ކޮންމެ ގޮތަކަށް ވާދަކުރިއަސް އާޚިރުގަ ބަލިވާނީ އމޑޕ\nގޮސް ޔޫކޭގެ ކަންތަށް އިސްލާހުކުރޭ... މި ރާއްޖެއަކުދެން ތި ނަޝީދަކަށް ދެނެއް ޖާގައެއް ނެތް!!!!!!!\nޤައުމެއް ތަރައްޤީ ކުރުމަށްޓަކާއި ރައީސް ޔާމީން ކުރައްވާފައިވާ ނުވަތަ ކުރަން ފަށާ ފައިވާ ކަންކަމުގެ އިތުރުން ދެން ކޮނކަމެއްތޯ އޮންނާނީ. މަނިކުފާނު މޮޔަނުގޮވާ. ރައްޔިތުން މިތިބީ ސަރުކާރާ އެއްކޮޅަށް\nއަދިވެސް އިންތިޚާބެއް ރަގަޅުގޮތުގަ ބާއްވައިފިނަމަ ކާމިޔާބުކުރާނީ މަމެންގޭ ނަޝީދު، ޔާޟިނު ޖެހޭނީ ހަމަ މަހައްދާން، މަވެސްބޭނުންވަނީ މަޔައް ލިބޭއެތިކޮޅު ރަގަޅުވާން، ޢެރުންދޯ ބޮރިޖައްދައްކަންޖެހޭ ލާރިދައްކާފަ ދެކޮޅައްދުއވޭނީ، ބޮރިޖު އެޅިޔަކަސް ޖީބުގަ ފައިސާނެތިއްޔާ އެކިޔަކަ ނުދޭނެދޯ\nރައީސް ނަށީދައްވުރެން އެތައް ގޮތަކުން ތަޖުރިބާހުރި ރާއްޖޭގެ ރައްޔަތުންގެ ވިސްނުމާއި ފިކުރު ހިނގާގޮތް ރަނގަޅައް ދެނެވަޑައިގަންނަވާ ވެރިއެއް މިހާރު ވެރިކަމުގަ ހުރީ ،އެބޭފުޅާ އަށް ތާއީދު ނެތުމަކީ އަދި މުޅީން އެހެންކަމެއް ،އެހެން ނަމަވެސް އެބޭފުޅާ އެކުރައްވާ މަސައްކަތުން ބައެއްގެތެރޭގަ އެބޭފުޅާވެސް މަގުބޫލުވަމުންދާކަމީ މެންދުރުގެ އިރުފަދައިން ހާމަވާ ހަގީގަތެއް ،ރައީސް ނަށީދު މަގުބޫލުވި ސަބަބުވެސް އަހުން ދިވެހިން ދަނޭ ،ރައިސް ޔާމީނު މަގުބޫލު ނުވެގެން އުޅޭ ސަބަބުވެސް ދިވެހިންދަނޭ، ހަގީގަތުގަ މި ދެފަރާތުގެ ބިތުފަންގި ނަގާފަ ބަލައިލާއިރު ވަކި ސަހަލު އެކަކުވެސް ނެތް ، އެހެންނަމަވެސް ނަށީދަކީ އަބަދުވެސް ރައްޔަތުންގެ ތެރޭގަ އެކްޓިވިސްޓެއް ވީމަ ގިނަ މީހުންނައް އުނދަގުވަނީ ނަށީދުގެފަތިފުށުގެ ހުރި އުނިސިފަ ގަބޫލުކުރަން،\nކޮންމެހެން ދެން ވެރިކާ ކުރިމަތި ލާނެކަމެއް ނެތް ،،، ނުހޮވޭނެ ތިއުޅެނީ ގައުމު ފަސާދަ ކުރަން\nޕީޕީއެމް ބަލިވާނެ އެކަމަކު ވެރިކަމުގަ ހުންނާނީ ރައީސް ޔާމީނު - ޒުވާނުންގެ ރައީސު\nނަޝީދު. ތިއީ ހީއެއް. މަނިކުފާނު ރާއްޖެ ނުދެކޭތާ އެތައް ދުވަހެއްވެއްޖެ. މިކޮމެންޓަށް ޑިސްލައިކް ޖަހާ ވިއްސަކަށް މީހުނެއްނޫން ރާއްޖޭގައި ތިބީ. ގދ ތިނަދޫ ތަންތަން މުޅިން ބަދަލުވެއްޖެ. މިތަންތަނުން އެމްޑީޕީ އަށް5ޕަސެންޓްވެސް މިހާރު ނުލިބޭނެ. މާލެވެސް ވަރަށް ބޮޑަށް ވަނީ ބަދަލުވެފައި. މަނިކުފާނުފަދަ ނާގާބިލް ފިޑި މީހަކު މިހާރު ލީޑަރަކަށް ބޭނުމެއް ނުވޭ. ޔާމީނަކީ ގަޓުހުރި ފިސާރި ލީޑަރެއް. 2018 ޔަގީން.\nކުމާރު ކިތައްދުވަހު ޖަލުގައި އޮވެފަ ނުކުމެތަ ތި މާ ގަޓް ހުރި މީހަކަށްވެގެން ތިއުޅެނީ. ހަޤީގަތަކީ ތީ އަސްލު ބޮޑު ފިނޑިއަކީ. މާދަންވެސް އެމް.ޑި.ޕީ އެރިކަމަށް އަރާއިރަށް ރާގު ބަދަލު ވާނެ.. ތިކަހަލަ މީހުނާ ހެދި މިޤައުމު މިހާލަތުގައި މިއޮތީ. ސަޕޯޓަރުން ހޯދާކަށް ނަޝީދު ނެޖެހޭ އެންއިރެއްގައިވެސް މީހުންނަށް ބިރުދައްކާ އޮޕޮޒިޝަން އޮތްގޮތަށް ޖަލަށް ލާކަށް. އިރާދަ ފުޅުކުރެއްވީއްޔާ 2018 ގައި ހައްޤަށް ނަސްރުލިބޭނެ!\nކުމާރު ކަލޭ އެބައުޅެންދޯ.


United ge favourite akee Pochettino, Vaguthee coach akah Valverde geneveytho balanee | Mihaaru\nޔުނައިޓެޑްގެ ފެވަރިޓަކީ ޕޮޗެޓިނޯ، ވަގުތީ ކޯޗަކަށް ވަލްވަޑޭ ގެނެވޭތޯ ބަލަނީ\nބާސާގެ ކުރީގެ ކޯޗް ވަލްވާޑޭ: ސީޒަން ނިމެންދެން އޭނާ ކޯޗަކަށް ހަމަޖެއްސުމަށް ޔުނައިޓެޑުން ދަނީ މަސައްކަތް ކުރަމުން --- ފައިލް ފޮޓޯ: އީޕީއޭ\n24 ނޮވެމްބަރ 2021 - 12:13\nމެންޗެސްޓާ (ނޮވެމްބަރު 24) - ސީޒަން ނިމެންދެން މެންޗެސްޓާ ޔުނައިޓެޑާ ހަވާލުވާނެ ކޯޗަކު ހޯދުމުގެ މަޝްވަރާތަކަށް ޔުނައިޓެޑްގެ އޮފިޝަލުން ބާސެލޯނާގެ ކުރީގެ ކޯޗް އާނެސްޓޯ ވަލްވަޑޭއާ ބައްދަލުކޮށްފި އެވެ.\nއެކަމަކު ދާއިމީ ރޯލަށް ޔުނައިޓެޑުން ބޭނުންވަނީ، ޕީއެސްޖީގެ ކޯޗު މައުރީޝިއޯ ޕޮޗެޓީނޯ އެވެ.\nބާސާގެ ކޯޗުކަމުން ޖެނުއަރީ 2020 ގައި ވަކިކުރި ފަހުން ވަލްވާޑޭ އެއްވެސް ޓީމަކާ ހަވާލެއް ނުވެ އެވެ. އޭނާ ވަނީ ބާސާ އަށް ލަ ލީގާގެ ޗެމްޕިއަންކަން ދެފަހަރު އަދިި ސްޕެނިޝް ކަޕްގެ ޗެމްޕިއަންކަން ވެސް ދެފަހަރު ހޯދައި ދީފަ އެވެ.\nމީގެ ކުރިން ވަލްވަޑޭ، ދި އޮބްޒަވާ އަށް ދިން އިންޓަވިއުއެއްގައި ބުނެފައި ވަނީ އިނގިރޭސި ޕްރިމިއާ ލީގުގެ ކްލަބަކަށް ކޯޗުކޮށް ދިނުމަކީ ކުރަން ބޭނުންވާ ކަމެއް ކަމަށެވެ.\nޔުނައިޓެޑްގެ ފުޓްބޯލް ޑައިރެކްޓާ ޖޯން މުރްޓޯގް ވަނީ ވަލްވޭޑާއާ ބައްދަލުކޮށްފަ އެވެ. ވަލްވަޑޭ ޔުނައިޓެޑާ ހަވާލު ވެއްޖަ ނަމަ އޭނާ ވާނީ ލިއޮޮނެލް މެސީ އާއި ކްރިސްޓިއާނޯ ރޮނާލްޑޯ އަށް ކޯޗު ކޮށްދޭ ފުރަތަމަ ކޯޗަށެވެ.\nދާއިމީ ކޯޗުގެ މަގާމަށް ޔުނައިޓެޑުން ބޭނުންވާ ޕޮޗެޓީނޯ ހުރީ ޕީއެސްޖީގެ ކޮންޓްރެކްޓްގަ އެވެ. ޗެމްޕިއަންސް ލީގުގައި މިރޭ ކުޅޭ މެޗަށް ނުކުތުމުގެ ކުރިން ޕޮޗެޓީނޯ ބުނެފައި ބުނީ އޭނާ ޕެރިހުގައި ހުރީ އުފަލުން ކަމަށެވެ. ޔުނައިޓެޑަށް ނުދާނެ ވާހަކައެއް އޭނާ ނުބުނެ އެވެ.\nޔުނައިޓެޑުން އާ ކޯޗަކު ހޯދަނީ، މިދިޔަ އާދިއްތަ ދުވަހު އެ ޓީމުގެ ކޯޗުކަމުން ވަކިކުރި އޮލޭ ގުނާ ސޯލްޝެއާގެ ބަދަލުގަ އެވެ. މިހާރު އެ ޓީމުގެ ކޯޗުކަން ހަވާލުކޮށްފައި ވަނީ ކުރީގެ އެސިސްޓެންޓް ކޯޗް މައިކަލް ކެރިކްއާ އެވެ. އޭނާގެ ކޯޗު ކަމުގެ ދަށުން ޔުނައިޓެޑް ރޭ ވަނީ ވިޔަރެއާލް އަތުން 2-0 އިން މޮޅުވެފަ އެވެ.\nމެންޗެސްޓާ ޔުނައިޓެޑް ބާސެލޯނާ\nކޮންމެ ކޮންމެ މީހަކު ގެނެސްްގެން ނުވާނެ. ޒިޑާން ގެނޭ. އޭރުން އީޕީއެލް، ޗެމްޕިއަންސް ލީގް، ކަޕްވެސް ނަގާނެ މެންޔޫ އިން


Sevilla ah United balikureveyne: Lopetegui - AO News\nސެވިއްޔާ އަށް ޔުނައިޓެޑް ބަލިކުރެވޭނެ: ލޮޕެޓެގީ\nސެވިއްޔާގެ ކޯޗު ހުލެން ލޮޕެޓެގީ. --ފޮޓޯ: ސެވިއްޔާ\nޔުއެފާ ޔުރޮޕާ ލީގުގެ ސެމީ ފައިނަލުގައި، އިންގްލެންޑްގެ މެންޗެސްޓާ ޔުނައިޓެޑް ބަލިކުރެވޭނެކަމުގެ އުއްމީދު އެބައޮތް ކަމަށް ސެވިއްޔާގެ ކޯޗު ހުލެން ލޮޕެޓެގީ ބުނެފިއެވެ.\nމެޗުގެ އިތުރުވަގުތުގައި ޕޯޗުގަލްގެ ބްރޫނޯ ފެނާންޑޭސް ވައްދާލި ޕެނަލްޓީއާއެކު 1-0 އިން ޑެންމާކްގެ ކޯޕަންހޭގަން ބަލިކޮށް ޔުނައިޓެޑުން މި މުބާރާތުގެ ސެމީން ފުރުޞަތު ހޯދިއިރު، ސެވިއްޔާ އިން ސެމީގެ ޖާގަ ކަށަވަރުކުރީ ރޭ ކުޅުނު ކުއާޓާ ފައިނަލް މެޗުގައި 1-0 އިން އިނގިރޭސި ކްލަބު ވުލްވަހެމްޕްޓަން ވޮންޑަރާސް ބަލިކުރުމަށްފަހު އެވެ.\nރޭގެ މެޗުގައި ސެވިއްޔާގެ ހަމައެކަނި ލަނޑު، އާޖެންޓީނާގެ ލޫކަސް އޮކަމްޕޯސް ކާމިޔާބުކޮށްދިންއިރު، ފުރަތަމަ ހާފުގައި އެ ޓީމުގެ ކީޕަރު ޔަސީން ބޯނޯ ވަނީ ވުލްވްސްގެ ރައުލް ހިމެނޭޒް ފޮނުވާލި ޕެނަލްޓީއެއް ހުށިޔާރުކަމާއެކު މަތަކޮށްފައެވެ.\nކުރީން ސްޕެއިނުގެ ރެއާލް މެޑްރިޑަށްވެސް ކޯޗުކޮށްދީފައިވާ ލޮޕެޓެގީ ބުނީ ޔުނައިޓެޑަކީ ދުނިޔޭގައި އޮތް އެންމެ ބޮޑު ކްލަބުކަމަށާއި، ހާއްސަކޮށް ޔޫރަޕްގެ މުބާރާތްތަކުގައި ވެސް ވަރުގަދަ ކްލަބެއް ކަމަށެވެ. އެހެންނަމަވެސް، އެ ޓީމު ދެކެ ސެވިއްޔާ ޖެހިލުންނުވާ ކަމަށާއި، އެއީ ހުރިހާ ގޮތަކުންވެސް އުނދަގޫ ވާނެ މެޗެއް ކަމަށާއި، ވަރަށް ރަނގަޅަށް ތައްޔާރުވާނެ ކަމަށް ވެސް ލޮޕެޓެގީ ބުންޏެވެ.\nރޭގެ މެޗުގައި ވުލްވްސް ކޮޅަށް ލަނޑުޖެހުމަށްފަހު ސެވިއްޔާގެ ކުޅުންތެރިން އުފާ ފާޅުކުރަނީ. –ފޮޓޯ: ރޮއިޓާސް\n“ދެން އޮތް މެޗުގައި ނިކުންނަން މިޖެހެނީ ޔުނައިޓެޑާ ދެކޮޅަށް. އެއީ ދުނިޔޭގައި އޮތް އެންމެ ބޮޑު އެއް ކްލަބު، އެމެޗަށް ވަރަށް ރަނގަޅަށް ތައްޔާރުވާންޖެހޭނެ،”\n“މިވަގުތު ރަނގަޅު ފޯމެއްގައި އޮތް ޔުނައިޓެޑަކީ ޔޫރަޕްގެ މުބާރާތްތަކުގައި ވެސް ފާހަގަކޮށްލެވޭ ކްލަބެއް. އެ ޓީމާ ދެކޮޅަށް އަހަރެމެންގެ އެންމެ މޮޅު ކުޅުން ދައްކަންޖެހޭނެ، އެ މެޗަށް ނިކުންނާނީ ޔުނައިޓެޑް ބަލިކުރެވޭނެކަމުގެ ޔަގީންކަމާއެކު.” ނޫސްވެރިންގެ ބައްދަލުވުމުގައި ވާހަކަދައްކަމުން ލޮޕެޓެގީ ބުންޏެވެ.\nޔުރޮޕާ ލީގުގައި ރޭ ކުޅެވުނު ކުއާޓާގެ ދެވަނަ މެޗުގައި ސްވިޓްޒަލޭންޑްގެ ބަސެލްގެ މައްޗަށް 2009 ވަނަ އަހަރުގެ ޗެމްޕިއަން ޔުކްރޭންގެ ޝަހުތަރު ޑޮނެސްކް ކުރިހޯދީ 4-1 އިންނެވެ. އެ ޓީމުގެ ލަނޑުތައްޖަހައިދިނީ ޖޫނިއާ މޮރައެސް، ޓައިސަން، އެލާން ޕެޓްރިކްގެ އިތުރުން ޑޯޑޯ އެވެ. ބަސެލްގެ ހަމައެކަނި ގޯލް، މެޗުގެ އިތުރުވަގުތުގައި ކާމިޔާބުކޮށްދިނީ ރިކީ ވެން ވޮލްފްސްވިންކަލް އެވެ.\nމި މުބާރާތުގެ ފުރަތަމަ ސެމީގައި އަންނަ އާދިއްތަ ދުވަހުގެރޭ ޔުނައިޓެޑާ ދެކޮޅަށް ސެވިއްޔާ ނިކުންނައިރު، ދެ ވަނަ ސެމީގައި ޝަހުތަރު ނިކުންނާނީ އިންޓަ މިލާންއާ ދެކޮޅަށެވެ.\nހުލެން ލޮޕެޓެގީކުޅިވަރުމެންޗެސްޓާ ޔުނައިޓެޑްދުނިޔެސެވިއްޔާޔުރޮޕާ ލީގު


ކޮންފިގަރޭޝަން އެންޑް އިންސްޓޮލޭޝަން އޮފް ވަރޗުއަލައިޒްޑް އެންވައިރަމެންޓްޕްރޮޖެކްޓް ހިންގައިދޭނެ ފަރާތެއް ހޯދުން\n1.ކޮންފިގަރޭޝަން އެންޑް އިންސްޓޮލޭޝަން އޮފް ވަރޗުއަލައިޒްޑް އެންވައިރަމެންޓް ޕްރޮޖެކްޓް ހިންގައިދޭނެ ފަރާތެއް ހޯދުމަށް ކުރެވުނު ނަންބަރު:A)DC-2019/210) (ޖުލައި 18، 2019) އިޢުލާނާއި ގުޅިގެން އަންދާސީ ހިސާބަށް ކުރިމަތިލެވޭ ފަރާތްތަކަށް ބަދަލު އައިސްފައިވާތީ އެ އިޢުލާނު ބާޠިލްކޮށް،މި ކޮމިޝަނަށް ކޮންފިގަރޭޝަން އެންޑް އިންސްޓޮލޭޝަން އޮފް ވަރޗުއަލައިޒްޑް އެންވައިރަމެންޓް ޕްރޮޖެކްޓް ހިންގައިދޭނެ ފަރާތެއް ހޯދުމަށް އަލުން އިޢުލާން ކުރަމެވެ.\n2. ބީލަމާ ގުޅޭ މައުލޫމާތު ކަރުދާސް މި އިއުލާނާ އެޓޭޗް ކުރެވިފައިވާނެއެވެ. މި ތަކެއްޗާއި ބެހޭގޮތުން އެއްވެސް ސުވާލެއްވާނަމަ އީމެއިލް ކުރައްވާނީ 2019 އޮގަސްޓް 21 ވާ ބުދަ ދުވަހުގެ 14:00 ގެ ކުރިން، [email protected] އީމެއިލް އެޑްރެހަށެވެ. މި އިޢުލާނު މިކޮމިޝަނުގެ ވެބްސައިޓް www.elections.gov.mv ގައި ޝާއިޢު ކުރެވިފައިވާނެއެވެ.\n3. ބީލަން ހުޅުވުން އޮންނާނީ 2019 އޮގަސްޓް 22 ވާ ބުރާސްފަތި ދުވަހުގެ 14:00 ގައި އިލެކްޝަންސް ކޮމިޝަން (ޕޯޓް ކޮމްޕްލެކްސް5ވަނަ ފަންގިފިލާ، ހިލާލީމަގު) ގައެވެ. ގަޑިޖެހުމަށްފަހު ހުށަހަޅާ ބީލަންތައް ބަލައިނުގަނެ އަނބުރާ ރައްދު ކުރެވޭނެއެވެ. ބީލަންތައް ހުންނަންވާނީ ސިޓީ އުރައެއްގައި ބަންދުކުރެވިފައެވެ. ބޭރުގައި ބީލަމަށް ދެވިފައިވާ ނަން، ޕްރޮޖެކްޓް ނަންބަރ، ހުޅުވަން ކަނޑައެޅިފައިވާ ތާރީޚާއި ވަޤުތު އަދި ކޮންޓްރެކްޓަރުގެ ނަން ލިޔެވިފައި އޮންނަންވާނެއެވެ.


Gaumu Halaboli Kuraane Idhikolhu Harakaathehgai Baiverieh Nuvaanan: Adhaalathu - Vaguthu\nއިދިކޮޅު ޕީޕީއެމްއާއި ޕީއެންސީއިން ގައުމުގައި ނެތް ހާލަތެއް އޮތް ކަމަށް ބުނެ ހިންގާ ހަރަކާތަކީ ގައުމު ހަލަބޮލި ކުރުމުގެ މަގްސަދުގައި ހިންގާ ހަރަކާތެއް ކަމަށް ބެލެވޭތީ އެފަދަ ހަރަކާތެއްގައި ބައިވެރިނުވާނެ ކަމަށް އަދާލަތު ޕާޓީން ބުނެފިއެވެ.\n"މިނިވަން ކަމުގެ ދިފާއުގައި ދިވެހިން" ނަމުގައި ފަށާފައިވާ ހަރަކާތުގައި ބައިވެރިވާން ޕީޕީއެމްއާއި ޕީއެންސީން ރަސްމީކޮށް ދައުވަތު ފޮނުވާފައިވާ ކަމަށް ބުނެފައިވަނީ އަދާލަތުގެ އިތުރުން ޖުމްހޫރީ ޕާޓީއާއި އެމްއާރުއެމްއާއި އެމްޑީއޭއަށެވެ. އެމްޑީއޭ ނޫނީ ދެން ހިމެނެނީ ވެރިކަން ކުރާ ކޯލިޝަންގެ ޕާޓީތަކެވެ.\nމިކަމާ ގުޅޭ ގޮތުން "ވަގުތު" އިން ކުރި ސުވާލަކަށް ޖަވާބު ދެއްވަމުން އަދާލަތު ޕާޓީގެ އިސް ތަރުޖަމާނު އަލީ ނަޒީރު ވިދާޅުވީ ރާއްޖޭގެ މިނިވަން ކަމާއި އިސްތިގްލާލަށް އަސަރު ކުރާ ފަދަ ހާލަތެއް ގައުމުގައި އޮތް ކަމަކަށް ބެލެން ނެތް ކަމަށެވެ.\nހޯމް މިނިސްޓްރީގެ ސްޓޭޓް މިނިސްޓަރުގެ މަގާމު ވެސް ފުރުއްވާ ނަޒީރު ވިދާޅުވީ އެފަދަ ހާލަތެއް އޮތް ނަމަ، ސަރުކާރުން އިސްވެ އަޅަން ޖެހޭ ފިޔަވަޅުތައް އަޅާނެ ކަމަށެވެ. އަދި އަދާލަތު ޕާޓީ ވެސް އިސްވެ މަސައްކަތް ކުރާނެ ކަމަށް ނަޒީރު ވިދާޅުވިއެވެ.\nކޮވިޑް-19 ގެ ބަލިމަޑުކަމުގެ ހާލަތު ކުރިމަތިވެ، ކުރިމަތިވެފައިވާ އިގްތިސާދީ ތަދުމަޑުކަމުގެ ސަބަބުން ވަކިވަކި ފަރުދުންގެ މާލީ ހާލަތު ވެސް ދަށްވެފައިވާ ދަނޑިވަޅުގައި އިދިކޮޅު ފަރާތްތަކުން މަސައްކަތް ކުރަނީ ގައުމު ހަލަބޮލި ކުރަން ކަމަށް ބެލެވޭ ކަމަށް ނަޒީރު ވިދާޅުވިއެވެ.\n"ގައުމުގައި ނެތް ހާލަތެއް އޮތް ކަމަށް ދައްކައިގެން ކުރާ ކަމަކީ އަޅުގަނޑުމެންނަށް ފެންނަ ގޮތުގައި ގައުމު ހަލަބޮލި ކުރުމުގެ ނިޔަތުގައި ކުރާ ކަމެއް، އެފަދަ ކަމެއްގައި އަދާލަތު ޕާޓީން ބައިވެރިއެއް ނުވާނެ،" ނަޒީރު ވިދާޅުވިއެވެ.\nއަދަލާތު ޕާޓީއަށް ވެސް ރަސްމީކޮށް ދައުވަތު ފޮނުވާފައިވާ ކަމަށް ޕީޕީއެމްއާއި ޕީއެންސީއިން ބުނި ނަމަވެސް ނަޒީރު ވިދާޅުވީ އެފަދަ ދައުވަތެއް ރަސްމީކޮށް އެ ޕާޓީއަށް ލިބިފައި ނުވާ ކަމަށެވެ.\nއޮގަސްޓް 2, 2021 20:02\nރަނގަޅު ބާއްވާނެ ކަމެއްނެތް އެއްގޮަތަކަށްވެސް\nޕީ.އެން.ސީ މީހުން އުޅެނީ ދުނިޔެއިން މޮޔަވެގެން\nއޮގަސްޓް 2, 2021 20:06\nއޮގަސްޓް 2, 2021 20:59\nގައުމު ވިއްކާލާ ހަރަކާތުގައި ބައިވެރިވެގެން ތިބުން އޯކޭތޯ؟\nއޮގަސްޓް 3, 2021 07:25\nދެރަކަމަކީ މާދަމާވެސް ތިއިމްރާން ކޮޅު ބަދަލުކޮށްލާއިރަށް ޕީޕީއެމް އިންވެސް އޭނާ ބަލައިގަނެ މިނިސްޓަރ ކަން ދޭނެތީ. ދެފުށަށް ނުކެނޑޭ އެކަކުވެސް ނެތް. ޢެންމެ ކުޑަމިނުން މައުމޫނުވެސް އަދި އަންނިވެސް ކޮޅު ބަދަލުކޮށްފި. ވެރިކަމަކީ ހަމަ ހަޤީޤަތުގައިވެސް އަވަލަވާ އެއްޗެއް.\nއޮގަސްޓް 2, 2021 21:05\nމެއި 1 ގަ ކަލޭމެން ގައުމު އެއްބައިވަންތަ ކުރީތަ ޔާމީނު ބޮލުގަ ދޮގު ތުހުމަތު އަޅުވާފަ. އެދުވަހު މުޒާހަރާގަ ޕޮލިހަކަށް ދިން އަނިޔާގެ ޒިންމާ އިމްރާނު ނަގަންޖެހޭނެ.\nއޮގަސްޓް 2, 2021 21:10\nއިމްރާން ކުރީމަ އިސްލާހް....އެހެންމީހަކު ކުރީމަ ހަލަބޮލި...މަޖާދޯ\nއޮގަސްޓް 2, 2021 21:18\nކައްނެލިއޮޑިއަކައްދައުވަތު ދިއްނަމަ ދުވާނެ ރާއްޖޭގަ ތިބިދިވެހިން އަދިވެސްތިބީ އަވައްޓެރިގައުމެއެްގެ ބައެއްނޫން ދިވެހިންގެ އެއާޕޯޓް ދިވެހިނައް ކިޔާފަމާލެތެރޭ ތެޅިބޭލިހަނދާނެއްނެއްތަ އޭރުދުވީ ކޯޗެއްނުލިބިގެންތޯ އެރުވެސް މިހާރުވެސް އެމްޑީޕީ ހަމައިންޑިއާ\nއޮގަސްޓް 2, 2021 21:21\nޢިމްރާން ކަލޭ ތީ ޚާއިނެއް\nއޮގަސްޓް 2, 2021 21:31\nބައިވެރިނުވާކަމުގެ ޑޮކިއުމަންޓް ކޮބައި؟\nއޮގަސްޓް 2, 2021 21:33\nގައުމައް ވުރެން މިނިސްޓަރކަން ބޭނުންވޭ\nއޮގަސްޓް 2, 2021 21:53\nއިމްރާން މޭޑޭގަ މަގުމައްޗައް ނިކުތް އިރު ގައުމު ހަލަބޮލި ނުވޭތޯ؟ އަދި އެމްޑީޕީ ވެރިކަމުގެ ލާދީނީ ސިޔާސަތުތަކާއި ދެކޮޅައް 23 ޑިސެމްބަރުގައި މާލޭގެ ލޮނުޒިޔާރަތްކޮޅުގަ ބޮޑު އެއްވުމެއް ބާއްވައި ދީނުގެ ދިފާއުގައި ނިކުންނާނެ ކަމައް ބުނި ހަނދާންނެތް ނެތްތޯއެވެ.؟\nއޮގަސްޓް 2, 2021 23:00\nކިތައް މީހުން ތިބީ ތިތާގަ. ތިވެސް ހަރާން ލާރި 10000މީހުން ހަމަ ނުވަންޏާ..\nޖަހަންނަމާގެ އެންމެއަޑި ތިފަދަޝައިތާނުންގެ ޖާގައަކީ\nއޮގަސްޓް 2, 2021 23:50\nތަސައް ވުރު ކޮބާ ގުއި ނުދެކޭ ކާޅަށް ގުސިފެނިނީމަ ވާގޮތް ތި ވަނީ ޔާﷲ ދޮގު ހަ ދާމަކަރު ވެރިން ނަށް އިންތިހާ ދަރަޖައިގެ އަނިޔާ ވެރިކަން ދައްކަ ވާށި އާމީން :\nމީ ޤާރޫންގެ ބަދަލްތަ؟\nއޮގަސްޓް 3, 2021 00:24\nއަލްހާން ވަރަށް މޮޅު ވާނެ މުނާފިޤުންގެ ސިފަތައް ކިޔާލަން :\nއޮގަސްޓް 3, 2021 00:49\nއިމްރާނޫ، ކަލެއަކަށް ނުކެރޭނެ ނުކުންނާކަށް. ކަލޭ އޮތީ ރަނގަޅަށް ވެސް ފިތިފައި. އެނގޭތަ އައްޑޫ އެއާރޕޯޓް، ހަނިމާދޫ އެއާރޕޯޓް، އޯޑިއޯން، އޮލިމްޕަސް، ދަފްތަރު، ސެނެހިޔާ، ދިރާޤު، ހުޅުމާލެ ފޭސް ދޭކުން 1000 އެތަކެއް އަކަމީޓަރު ބިން. މީ ހުސް އިންޑިޔާ އަށް މޯގޭޖް ކޮށްފަ ހުރި ތަންތަން.\nއޮގަސްޓް 3, 2021 01:04\nޥަރަށްތާހިރު ތިޔަ ބުނި ވާހަކަ... ކަލޮގެ އަތް ކޮނޑުހުޅުން ނައްޓާފަ ހޫރަ ހޫރާފަ ހަޅޭއްލެވި ދުވަސްމަތިން ހަނދާންވޭތަ؟\nއޮގަސްޓް 3, 2021 01:25\nމަޖްލިސް ގަ ގޮނޑިއެއް ނެތް ޕާޓީ އަކަށް އެންމެ ބާރުގަދަ ހޯމް މިނިސްޓްރީ ތިހިރީ އިބޫ ދީފަ. ނުވި ތާކަށް އެ މިނިސްޓްރީ ގެ ސްޓޭޓް މިނިސްޓަރު ކަން ވެސް. ދެން އިމްރާން މިނިސްޓަރު ކަމުގަ ހުރެވޭނެ ގޮތް ހަދާނެ ކަން މަށަށް އިނގޭ.\nއޮގަސްޓް 3, 2021 03:28\nﷲ ގަންދީ ހުވާކުރީ ކޮންކަމަކަށް ކަލޭ އިމްރާން ދަށްކާވާހަކަ ގަރަހިކަވެސް ގަބޫލެއް ނުކުރާނެ އިމްރާނަކީ ހާއިނެއް މިގައުމު އަޅުވެތި ކުރި އެއް މޭސްތިރިއެއް.\nއޮގަސްޓް 3, 2021 05:39\nއެހާލަތައްދާނީ ޕާޓީކުދިންކޮޅުގެ ވަޒީފާ ގެއްލޭހިސާބުން އެއިރު އޮންނާނީވާނެ6އެތިވެފައި ދެނެއް ރަކަނި މަހެއް ނުކެވޭނެ ވެދުން\nއޮގަސްޓް 3, 2021 06:25\nއަދާލަތަކީ ޅިޔަޅު ، ޅިޔަނަކީ އަދާލަތު ވ ސާފު އިމުރާނޫ ، ތީ ޕާރޓީއެއް ނޫން ތިޔައީ ބައިގަނޑެއް ހެހެހެ\nއޮގަސްޓް 3, 2021 09:25\nވާނެ ކަމެއް ނެތް . އެކަމް ޖީބައް ބަރު ވާ ކޮންނެ ކަމެއްގަ އެންމެ ކުރީގަ ހުންނާނީ ތިޔަ އިމްރާން. އެ އޯކޭ ދީނާ ޤައުމު ވިއްކާ ލަން ވެސް. މުނާފިޤު ކަން ބޮޑީ ހަމަ.\nއޮގަސްޓް 3, 2021 09:28\nމުޅި ކޮޅުފުއްޓަށް ކޮވިޑް ފަތުރާފަ އައިސް އަރާމުގަ ހުންނަން އޯކޭ ދޯ؟ ރަށަށް ކޮވިޑް ފަތުރާފަ ރައް ކަރަންޓީނު ކޮށްފަ މީނާ އައިސް މާލޭގަ ތާހިރެއްނު؟\nއޮގަސްޓް 3, 2021 09:42\nގައުމުގެކަންތައްރަގަޅުކުރުމަށް ރަށްޔިތުންގެފައިސާއިން ޑުމުސާރަދެއްވާފައިވާބޮޑެތިމަގާމުތަކުގައި\nތިއްބަވާބޭފުޅުން ގައުމާ.ރަށްޔިތުންނަށްއޮޅުވާލާ ޚިޔާނަތްތެރިވުމުން އެކަންރަށްޔިތުންނަށް އެނގި އެކަންހުއްޓުވުމަށް ނުވަތަ ކަމެއްރަގަޅުކުރުމަށް އިންސާފުވެރިވުމަށް ރަށްޔިތުން އަޑު އުފުލުމަކީގައުމުހަލަބޮލިކުރުމެއްނޫންވައްކަމާދެކޮޅަށް،މާރާމާރީއާދެކޮޅަށްލުއިންސާފުންއެއްކިބާވުމުން\nއިސްލާމީގައުމެއްގަ މެޖޯރެޓީއޮންނަ އިސްލާމީރަށްޔިތުންއުޅުއްވާގައުމެއްގައި ލާދީނީފިކުރަށްތަންދީ\nލާދީނީކަންތަށްފަތުރާނަމަ، މިނިވަންގައުމެއްގެ ިމނިވަންކަމަށް ބުރޫއަރާގޮތަށް ކަންކަމުގެ މަސްއޫލިއްޔަތާ ހަވާލުވެގެން ތިއްބަވާބޭފުލުން ކަންކަންކުރެއްވުމުން އެކަމާދެކޮޅަށްއަޑުއުފުލުމަކީ\nގައުމު ހަލަބޮލިކުރުންތޯ ؟ ފަހަރެއްގައި ގައުމުހަލަބޮލިކުރުމުގެ ތަޖުރިބާލިބިލައްވާފައިވާބޭފުޅުން\nނަށްމާނަކުރެވޭގޮތްތަފާތުވެދާނެ ފާރުބުޑުންދާނަމަ ކެޔޮގަނޑު ކަނޑާލާނޭ ހީނުކުރައްވާ އެހެންކަމްށްވާނަމަ މޭޑެގެ މުޒާހަރާއެއްަކަމުނުދާނެ ނަމަވެސް ޢަބްދުﷲ ގާޒީ ރަހުނުކުރުން.....\nއޮގަސްޓް 3, 2021 09:53\n5. އިބޫ ސޯލިޙް\nއޮގަސްޓް 3, 2021 12:11\nރައީސް ޔާމީންގެ ބޮލަށް އަފްރާޝީމުގެ ޤަތުލުގެ ޒިންމާ ކަނޑާލީ ކާކުތަ؟ އެމީހެއްގެމައްޗަށް ޖިނާއީ ދަޢުވާ އުފުލި އަދަބު ލިބޭތަން ދެކެން ކެތްމަދުވެފަ ދިވެހިން މިތިބީ!


Delhi Vai Thagahyaruvun: Court In Inzaaru Dhinumun School'thah Bandhu Kohfi - Vaguthu\nއިންޑިއާގެ ވެރިރަށް ދިއްލީގެ ސްކޫލުތަކާއި ކޮލެޖުތައް ބަންދު ކުރަން ނިންމައިފިއެވެ.\nވައި ތަޣައްޔަރުވާ މިންވަރު އިތުރުވުމުގެ ސަބަބުން ގާތްގަނޑަކަށް 15 ދުވަހަށް ސްކޫލްތައް ބަންދުކުރުމަށްފަހު ސްކޫލްތަކާއި ކޮލެޖްތައް އަލުން ހުޅުވުމަށް ދިއްލީ ސަރުކާރުން މިދިޔަ ހަފްތާގައި ވަނީ ނިންމާފައެވެ. ވަކި މުއްދަތެއް ނެތްގޮތަށް މިފަހަރު އަނެއްކާވެސް ސްކޫލްތައް ބަންދުކޮށްފައިވަނީ ސުޕްރީމް ކޯޓުން ދިން އިންޒާރަކާއި ގުޅިގެންނެވެ.\nއިއްޔެ ކުރިޔަށްދިޔަ ވައި ތަޣައްޔަރުވުން ކުޑަކުރުމަށް ސަރުކާރުން ނުކުޅެދިފައިވާ ކަމަށް ބުނެ އާންމުންގެ ޕެޓިޝަނެއްގެ އަޑުއެހުމުގައި ސުޕްރީމް ކޯޓުން ވަނީ ދިއްލީގެ ކަމާބެހޭ ފަރާތްތަކުން ސްކޫލްތަކާއި ކޮލެޖްތައް އަލުން ހުޅުވަން ނިންމުމާ ގުޅިގެން ހިތްހަމަނުޖެހުން ފާޅުކޮށްފައެވެ. އަދި އެ ކޯޓުން ވަނީ ސްމޯގް ލެވެލް ދަށްކުރުމަށް ކަމާބެހޭ ފަރާތްތަކަށް 24 ގަޑިއިރުގެ މުހުލަތެއް ދީފައެވެ.\nދިއްލީގެ ތިމާވެއްޓާ ބެހޭ ވަޒީރު ގޯޕާލް ރާއީ ވިދާޅުވީ، އިމާރާތްކުރުން މަނާކުރުމާއި، ޒަރޫރީ ނޫން މުދާ ހިފައިގެން ޑީސަލް ޓްރަކްތަކަށް ވަނުން އަނެއްކާވެސް މަނާކުރާނެ ކަމަށެވެ.\nދިއްލީ ސަރުކާރުން ވަނީ އާންމު ދަތުރުފަތުރު ބޭނުންކުރުމަށް ބާރުއެޅުމުގެ ގޮތުން އިތުރު 700 ނެޗުރަލް ގޭސް ފުޅި ހިމެނޭ ބަސް ތަކެއް ނަގާފައެވެ. އެހެންވެ، ރާއީ ވަނީ ޕަބްލިކް ޓްރާންސްޕޯޓް ބޭނުން ކުރުމަށް ވެސް ރައްޔިތުންގެ ކިބައިން އެދިފައެވެ. އޭނާ ވިދާޅުވީ ފެން ސްޕްރޭ ކުރުމަށް ފަޔާ ޓްރަކްތައް ބޭނުން ކުރުން ފަދަ ޑަސްޓް ކޮންޓްރޯލް ކުރުމަށް ސަރުކާރުން ފިޔަވަޅުތައް އަޅާނެ ކަމަށެވެ.\nދިއްލީގައި ވައި ތަޣައްޔަރުވުން ކޮންޓްރޯލް ކުރުމަށް ފިޔަވަޅުތައް ވަރުގަދަކޮށް، ސްކޫލްތައް ބަންދުކުރަން ނިންމާފައިވަނީ ވައި ތަޣައްޔަރު ވުމުގެ ސަބަބުން ނޭވާލުމުގެ މައްސަލަތަކެއް ކުރިމަތިވެ ގިނަ ކުދިންތަކެއް ހޮސްޕިޓަލުގައި އެޑްމިޓްކޮށް، ބެލެނިވެރިންގެ މެދުގައި ކަންބޮޑުވުންތައް އިތުރުވަމުންދާ ދަނޑިވަޅެއްގައެވެ.\nވައި ތަޣައްޔަރުވުމުގެ ސަބަބުން 2019 ވަނަ އަހަރު ދިއްލީގައި 17،500 އާ ގާތްކުރާ އަދަދަކަށް މީހުން މަރުވެފައިވާ ކަމަށް ރިޕޯޓުތައް ބުނެއެވެ.


!ކޯވިޑް19: އިއްޔެ އިތުރު 44 މީހަކު ފައްސިވެއްޖެ! - Sandhaanu\n!ކޯވިޑް19: އިއްޔެ އިތުރު 44 މީހަކު ފައްސިވެއްޖެ!\n ރާއްޖެއިން ކޯވިޑް 19 އަށް އިތުރު 44 މީހަކު އިއްޔެ ފައްސިވެއްޖެއެވެ. އިއްޔެ ފެނުނު ކޭސްތަކުގެ ތެރެއިން4 ކޭސް ފެނިފައިވަނީ އަތޮޅު ތެރެއިންނެވެ. އަދި 40 ކޭސް ފެނިފައިވަނީ މާލެ ސަރަހައްދުންނެވެ. އިއްޔެ ފައްސިވީ މީހުންގެ ތެރެއިން 38 މީހުންނަކީ ދިވެހިންނެވެ. އަދި އަނެއް6މީހުންނަކީ ބިދޭސީންކަން ފާހަގަ ކޮށްލެވެއެވެ. ކޯވިޑް19 ފެތުރެން ފެށިއިރު ފައްސިވާ ބިދޭސީންގެ ނިސްބަތް ގިނަ ނަމަވެސް، މިހާރު ވަނީ އެނިސްބަތް ވަރަށް ބޮޑަށް ދަށަށް ގޮއްސައެވެ.އިއްޔެގެ ރެކޯޑްތަކާއި އެކު ފައްސިވީ މީހުންގެ ޖުމްލަ އަދަދު މިހާރުވަނީ10398 އަށް އަރައިފައެވެ. އޭގެ ތެރޭގައި،1144 އެކްޓިވް ކޭސް ހިމެނޭއިރު، 79 ފަރާތަކަށް ދަނީ އެޑްމިޓް ކޮށްގެން ފަރުވާ ދެމުންނެވެ. އަދި އައިސޮލޭޝަން\nފެސިލިޓީ ތަކުގައި 516 މީހަކުވަނީ އެކަހެރި ކުރެވިފައެވެ.\n. އަދި ހަމަ މިއާއެކު ކޯވިޑް-19 އިން ރައްކައުތެރިވުމަށް އަޅައިފައިވާ ޚާއްޞަ ފިޔަވަޅުތަކަށް ބަދަލު ގެނަސްފައިވެއެވެ.\nއެގޮތުން މާލެ ސަރަހައްދުގައި ރޭގަނޑު 8:00 އިން 10:00 އެއްގަމު އުޅަނދުފަހަރު ދުއްވުން މަނާކޮށްފައި އޮތް އޮތުން އޮކްޓޯބަރ3ފަށައިން ރޭގަނޑު 10:00 އިން ފެށިގެން ފަތިހު ބަދަލުކޮށްފިއެވެ. 5:00


Alaqsa Ah Israel In Dhin Hamala Aky Mulhi Ummathah Dhin Hamalaa Eh: Turkey - Vaguthu\nއަލް އަގްސާ އަށް އިސްރާއީލުން ދިން ހަމަލާ އަކީ މުޅި އުންމަތަށް ދިން ހަމަލާއެއް: ތުރުކީ\nއިސްރާއީލް ސިފައިން މުސްލިމުންގެ ތިންވަނަ ހަރަމްފުޅު، މާތްވެގެންވާ މަސްޖިދުލް އަގްސާ އަށް ދިން ހަމަލާއަކީ މުޅި މުސްލިމް އުންމަތަށް ދިން ހަމަލާއެއް ކަމަށް ތުރުކީން ބުނެފިއެވެ.\nތުރުކީން ވަނީ އިސްރާއީލުގެ ސިފައިން ފަލަސްތީނުގެ ރައްޔިތުންނަށް ދެމުން އަންނަ ހަމަލާ ކުށްވެރިކޮށްފައެވެ. އެގޮތުން އެ ގައުމުން ވަނީ އިސްރާއީލަކީ ނަސްލީ ތަފާތު ކުރުން ގެންގުޅޭ ބައެއް ކަމަށް ވިދާޅުވެ ދެމުން އަންނަ ނުބައި އަނިޔާވެރި ހަމަލާތައް ހުއްޓާލުމަށް ގޮވާލައިފައެވެ.\nތުރުކީގެ ރައީސް، ރަޖަބް ތޮއްޔިބް އުރުދުޢާން މި ހަމަލާ ކުށްވެރި ކުރައްވައި ވިދާޅުވީ، އިސްރާއީލުން ދެމުން އަންނަ އަނިޔާވެރި ހަމަލާ ހުއްޓާލަން ޖެހޭ ކަމަށާއި އެއީ އިންސާނިއްޔަތަށް ބަލާފައިވެސް ކޮށްގެން ވާނެ ކަމެއް ނޫން ކަމަށެވެ.\n"އިންސާނިއްޔަތު ކަމަށް މި ބުނަނީ، އިސްރާއީލުން ހަމަ ބިމަށް ތިރި ކުރަން ޖެހޭ" އުރުދުޢާން ވިދާޅުވިއެވެ.\nމީގެ އިތުރުން މި ހަމަލާއަކީ މުޅި އިސްލާމީ އުއްމަތަށް ދިން ހަމަލާއެއް ކަމަށާއި މުސްލިމުން ހިމާޔަތް ކުރުމަކީ ކޮންމެ މުސްލިމަކު އަދާ ކުރަން ޖެހޭ ވަޒީފާ ކަމަށް އޭނާ ވިދާޅުވިއެވެ.\nބައިނަލްއަގުވާމީ މީޑިއާތަކުން ރިޕޯޓް ކޮށްފައިވާ ގޮތުގައި އިސްރާއީލުގެ 1000 ވަރަކަށް ސިފައިން ވަނީ އަގްސާ މިސްކިތަށް ވަދެ ނަމާދަށް ތިބި މީހުންނަށް ބޮޑެތި އަނިޔާތަކެއް ދީފައެވެ. އެގޮތުން ރަބަރު ވަޒަން ބޭނުން ކޮށްފައިވާ ކަމަށް ރިޕޯޓްތަކުން ބުނެއެވެ.\nމި ހާދިސާގައި މިހާތަނަށް 305 މީހަކަށް ވަނީ އަނިޔާ ވެފައެވެ. އޭގެ ތެރެެއިން 228 މީހަކަށް ފަރުވާދެމުން ދަނީ ތިން ހޮސްޕިޓަލެއްގައެވެ.\nއަދި ހޮސްޕިޓަލްތަކުގައި ފަރުވާދެންދާ މީހުންގެ ތެރެއިން ހަތް މީހަކަށް ފަރުވާދެމުން ދަނީ އައިސީޔޫގައެވެ.\nމެއި 11, 2021 15:01\nތުރުކީގެ ރައީސްއަށް އަޅުގަނޑު ސެލިއުޓްކުރަން.\nމެއި 11, 2021 15:05\nޔާ ﷲ! ނުބައި ނުލަފާ އިސްރާއީލު ގެ އަތްދަށުން ފަލަސްތީން ސަލާމަތް ކޮށްދެއްވާށި! އާމީން\nމެއި 11, 2021 18:26\nއުރްދުގާން… އަހަރުމެން ބޭނުންވަނީ ކޮމެންޓަރީ އެއް ނޫން. އަހަރުމެން ބޭނުންވަނޭ އަމަލުން މިކަން ހުއްޓުވަން\nތުރުކީވެސް މޮޅު ވާހަކައޭ ދައްކަނީ\nމެއި 11, 2021 21:24\nމިވަރަށް އެއްޗެއް ބުނަން ކެރުނު ލީޑަރަކީ ވެސް ތީ. އެކަ މަށްޓަކާ އެބޭފުޅާޔަށް ސާބަސް ދެން.\nދެން ތިބި ލީޑަރުންނަކީ އެ މީހުން (ޔަހޫދީންނާ ނަސާރާއިން) ދިން އެއްޗެއް ކައިގެން ދިން އެއްޗެއް ބޮއިގެން އެ މީހުންގެ އެހީޔާ މަދަދުގާރުކަ މުގާ ބަލައިގެން އެ މީހުން ބުނިއްޔާ ބުނިގޮތެއް ހަދައިގެން އުޅޭބަޔަކަށް ވާތީ އެ މީހުންގެ އެހީ ހުއްޓިދާނެތީ އެހެންޏާ އެ މީހުން ނުރުހިދާނެތީ އެއްޗެއް ބުނަން ޖެހިލުންވެފާ ތިބި ލީޑަރުން. އޭގެ ތެރޭގާ ރާއްޖެވެސް ހި މެނޭ.\nމެއި 12, 2021 04:21\nބޮޑު އުން މައެއް!


Mohamed Shafiu: ޙަޤީޤީ މުވައްޙިދުން އެއްވެސް ހިސާބަކާއި ނުލައި ސުވަރުގެ ވަންނާނެ\nޙަޤީޤީ މުވައްޙިދުން އެއްވެސް ހިސާބަކާއި ނުލައި ސުވަރުގެ ވަންނާނެ\nإِنَّ إِبْرَاهِيمَ كَانَ أُمَّةً قَانِتًا لِلَّهِ حَنِيفًا وَلَمْ يَكُ مِنَ الْمُشْرِكِينَ -النحل: 120- މާނައީ: "ހަމަކަށަވަރުން އިބްރާހީމްގެ ފާނަކީ (މީސްތަކުންނަށްވާ) އިމާމެކެވެ. ނަމޫނާއެކެވެ. ﷲ އަށް ކިޔަމަންތެރި ބޭކަލެކެވެ. ބާޠިލްއެންމެހާ އިލާހުންތައް ދޫކޮށް ހަމައެކަނި ﷲ އަށް އަޅުކަންކުރެއްވި ބޭކަލެކެވެ. އަދި އެކަލޭގެފާނު މުޝްރިކުންގެ ތެރެއިންވެވަޑައިނުގަންނަވައެވެ."\nއަދިވެސް ﷲ ވަޙީ ކުރައްވާފައިވެއެވެ.\nوَالَّذِينَ هُمْ بِرَبِّهِمْ لَا يُشْرِكُونَ -المؤمنون: 59-\nމާނައީ: "އަދި އެބައިމީހުންނަކީ (މުއުމިނުންނަކީ) އެބައިމީހުންގެ ވެރިރަސްކަލާނގެއާ ޝަރީކުނުކުރާ މީހުންނެވެ." ޙުޞައިން ޢަބްދުއްރަޙްމާން ރަޙިމަހުﷲ ކިބައިން ރިވާވެގެންވެއެވެ. އެކަލޭގެފާނު ވިދާޅުވިއެވެ. އަހުރެން އެއްދުވަހަކު ސަޢީދު ބިން ޖުބައިރު ރަޙިމަހުﷲ ގެ އަރިހުގައި ވަނިކޮށް އެކަލޭގެފާނު ވިދާޅުވިއެވެ. ކަލޭމެންކުރެ ރޭގައި ވެއްޓުނު ތަރި ދެކުނީ ކާކުހެއްޔެވެ؟ އަހުރެން ދެންނެވީމެވެ. އަހުރެންނެވެ. އަދި ދެންނެވީމެވެ. އަހުރެން އެވަގުތު ހުރީ ނަމާދު ކުރާކަށްވެސް ނޫނެވެ. އަދި ކިއެއްތަ! ކޮންމެ ވެސް އެއްޗެއް އަހުރެންގެ ގައިގައި ކަށިޖެހުމުން އެވަގުތު ހޭލައި ހުރެވުނީއެވެ. ދެން ސަޢީދު ބިން ޖުބައިރު ރަޙިމަހުﷲ ވިދާޅުވިއެވެ. ކަށިޖެހުމުން ތިބާ ކަންތައްކުރީ ކިހިނެއްތޯއެވެ؟ އަހުރެން ދެންނެވީމެވެ. އެތާނގައި އަހުރެން މެތުރީއެވެ. އެކަލޭގެފާނު ވިދާޅުވިއެވެ. ތިބާ އެކަންކުރަން ޖެހުނީ ކޮންސަބަބަކާ ހުރެތޯއެވެ؟ އަހުރެން ދެންނެވީމެވެ. އެއީ އިމާމު ޝަޢްބީ ރަޙިމަހުﷲ އަހުރެމެންނަށް ބަޔާންކޮށްދެއްވި ޙަދީޘްފުޅެއްގެ ސަބަބުންނެވެ. ސަޢީދު ބިން ޖުބައިރު ރަޙިމަހުﷲ ވިދާޅުވިއެވެ. އިމާމު ޝަޢްބީ ރަޙިމަހުﷲ ތިބާއަށް ބަޔާން ކޮށްދެއްވީ ކޮން ޙަދީޘްފުޅެއްތޯއެވެ؟ އަހުރެން ދެންނެވީމެވެ. އެކަލޭގެފާނު މާތްﷲ ރުއްސުންލެއްވި ބުރައިދާ ބިން ޙުސައިން ގެ ކިބައިން އަހުރެމެންނަށް ބަޔާންކޮށްދެއްވި ޙަދީޘްފުޅަކީ "لاَ رُقُيَةَ إِلا مِنْ عَيْنٍ أَوْ حُمَةٍ" މާނައީ: "އެސްފީނާޖެހިގެން ނުވަތަ ވިހަގަދަ ސޫތްޕެއް ކަށިޖެހުމުން މެނުވީ މެތުރުމެއް ނުވެއެވެ."\nއިމާމު ޝަޢްބީ ރަޙިމަހުﷲ ވިދާޅުވިއެވެ. އެމީހަކު އަޑުއެހި ޙަދީޘްފުޅަކަށް ޢަމަލުކުރި މީހަކު އެކަންތައްކުރީ ރަނގަޅަށެވެ. އެކަމަކު އަހުރެމެންނަށް މާތްﷲ ރުއްސުންލެއްވި އިބްނު ޢައްބާސް، ރަސޫލުﷲ ޞައްލަﷲ ޢަލައިހި ވަސައްލަމަގެ އަރިހުން ބަޔާންކޮށްދެއްވި ހަދީޘްފުޅުގައި ވަނީ މިފަދައިންނެވެ. އެކަލޭގެފާނު ޙަދީޘްފުޅުކުރެއްވިއެވެ.\n"عُرِضَتْ عَلَيَّ الأُمَمُ، فَرَأَيْتُ النَبِيَّ وَمَعَهُ الرَّهْطُ، والنَّبِيَّ وَمَعَهُ الرَّجُلُ وَالرَّجُلانِ، وَالنَّبِيَّ وَلَيْسَ مَعَهُ أَحَدٌ، إِذْ رُفِعَ لِي سَوَادٌ عَظِيمٌ، فَظَنَنْتُ أَنَّهُمْ أُمَّتِي، فَقِيْلَ لِي: هَذَا مُوسَى وَقَومُهُ، فَنَظَرْتُ فَإِذَا سَوَادٌ عَظِيْمٌ، فَقِيْلَ لِي: هَذِهِ أُمَّتُكَ، وَمَعَهُمْ سَبْعُونَ أَلفًا يَدْخُلُونَ الجَنَّةَ بِغَيْرِ حِسَابٍ وَلاَ عَذَابٍ". ثُمَّ نَهَضَ فَدَخَلَ مَنْزِلَهُ، فَخَاضَ النَّاسُ فِي أُولئِكَ، فَقَالَ بَعْضُهُم: فَلَعَلَّهُمُ الَّذِينَ صَحِبُوا رَسُولَ اللهِ صلّى الله عليه وسلّم ، وَقَالَ بَعْضُهُمْ: فَلَعَلَّهُمُ الَّذِينَ وُلِدُوا ِفي الإِسْلامِ فَلَمْ يُشْرِكُوا بِاللهِ شَيْئاً... وَذَكَرُوا أَشْيَاءَ، فَخَرَجَ عَلَيْهِم رَسُولُ اللهِ صلّى الله عليه وسلّم فَأَخْبَرُوهُ، فَقَالَ: "هُمُ الَّذِينَ لاَ يَسْتَرْقُونَ، وَلاَ يَكْتَوُونَ، وَلاَ يَتَطَيَّرُونَ، وَعَلى رَبِّهِمْ يَتَوكَّلُونَ". فَقَامَ عُكَّاشَةُ بْنُ مِحْصَنٍ فَقَالَ: ادْعُ اللهَ أَنْ يَجْعَلَنِي مِنْهُم. فَقَالَ: "أَنْتَ مِنْهُم". ثُمَّ قَامَ رَجُلٌ آخَرُ، فَقَالَ: ادْعُ اللهَ أَنْ يَجْعَلَنِي مِنْهُم. فَقَالَ: "سَبَقَكَ بِهَا عُكَّاشَةُ" (رواه البخاري مُخْتَصَرًا وَمُطَوَّلاً وَمُسْلِمٌ وَاللَّفْظُ لَهُ وَالتّرمذي والنّسائي)\nމާނައީ: "(މިޢުރާޖްގެ ރޭގައި، والله أعلم) ތިމަންކަލޭގެފާނުގެ ކުރިފުޅުމައްޗަށް އުއްމަތްތައް ހުށަހެޅުނެވެ. ފަހެ ނަބިއްޔަކު އެނަބިއްޔާއާ އެކުގައި ޖަމާޢަތެއް ވަނިކޮށާއި، އަދި ނަބިއްޔަކު އެނަބިއްޔާއާ އެކުގައި އެކަކު ދެމީހުން ވަނިކޮށާއި، އަދި ނަބިއްޔަކު އެނަބިއްޔާއާ އެކުގައި އެކަކުވެސް ނުވާހާލު ތިމަންކަލޭގެފާނު ދެކެވަޑައިގެންނެވީމެވެ. ހަމައެހިނދު ތިމަންކަލޭގެފާނުގެ ކުރިފުޅުމައްޗަށް ބޮޑު ޖަމާޢަތެއް އުފުލާލެވުނެވެ. ފަހެ އެއީ ތިމަންކަލޭގެފާނުގެ އުއްމަތްކަމުގައި ހީފުޅުކުރެއްވީމެވެ. ދެން ތިމަންކަލޭގެފާނަށް، ބުނެވުނެވެ. މިއީ މޫސާގެ ފާނާއި އެކަލޭގެފާނުގެ ޤައުމުގެ މީސްތަކުންނެވެ. ދެންހަމަ އެހިނދު ތިމަންކަލޭގެފާނަށް ފެނިވަޑައިގަތީ ހަމައެހާމެ ބޮޑު ޖަމާޢަތެކެވެ. ފަހެ، ތިމަންކަލޭގެފާނަށް، ބުނެވުނެވެ. މިއީ ކަލޭގެފާނުގެ އުއްމަތެވެ. އަދި އެބައިމީހުންގެ ތެރޭގައި އެއްވެސް ހިސާބަކާއި ޢަޛާބަކާ ނުލައި ސުވަރުގެ ވަންނާނޭ ހަތްދިހަ ހާސް މީހުންވެއެވެ." ދެން މިފަދައިން ޙަދީޘްފުޅު ކުރައްވާފައި އެކަލޭގެފާނު ތެދުވެވަޑައިގެން ގެކޮޅަށް ވެދެވަޑައިގެންނެވިއެވެ. ދެން މީސްތަކުން އެބައިމީހުންނާ މެދު ބަޙުޘް ކުރަން ފެއްޓިއެވެ. ބައެއް މީހުން ބުނެފިއެވެ. އެބައިމީހުންނަކީ ރަސޫލުﷲ ޞައްލަﷲ ޢަލައިހި ވަސައްލަމައާ އެކުގައި އުޅުއްވި މީހުންކަމުގައި އުއްމީދު ކުރެވެއެވެ. އަދި ބައެއް މީހުން ބުނެފިއެވެ. އެބައިމީހުންނަކީ އިސްލާމް ދީނުގައި އުފަންވެ، اﷲ އާ އެއްވެސް ބާވަތެއްގެ ޝިރުކެއް ނުކުރާ މީހުން ކަމުގައި އުއްމީދު ކުރެވެއެވެ. މިގޮތަށް އެކިބޭކަލުން އެކި ޚިޔާލުތައް ފާޅުކުރަމުން ދަނިކޮށް އެބައިމީހުންގެ ގާތަށް ރަސޫލުﷲ ޞައްލަﷲ ޢަލައިހި ވަސައްލަމަ ވަޑައިގެންފިއެވެ. ދެން އަޞްޙާބުބޭކަލުން އެކަމުގެ ޚަބަރު ދެއްވުމުން ޙަދީޘްފުޅު ކުރެއްވިއެވެ. "އެބައިމީހުންނަކީ މީސްތަކުންގެ ކިބައިން މަތުރައި ދިނުމަށް ނޭދޭ އަދި (ފަރުވާއަށްޓަކައި) ގައިވެސް ނާންދާ އަދި ދޫނި އުދުއްސައިގެން ފާލުވެސް ނުބަލާ، އަދި ހަމައެކަނި އެބައިމީހުންގެ ވެރި ރަސްކަލާނގެއަށް ވަކީލުކުރާ މީހުންނެވެ." ދެން އެހިނދު މާތްﷲ ރުއްސުންލެއްވި ޢުއްކާޝާ ބިން މިޙްޞަން ތެދުވެ ވަޑައިގެން ދެންނެވިއެވެ. އޭ ﷲ ގެ ރަސޫލާއެވެ. އެބައިމީހުންގެ ތެރެއިން އަހުރެންވެސް ލެއްވުމަށް އެދި ﷲ އަށް ދުޢާކޮށްދެއްވާށެވެ! ޙަދީޘްފުޅު ކުރެއްވިއެވެ. "ތިބާ ވާހުށީ އެބައިމީހުންގެ ތެރެއިންނެވެ." ދެން އެހެން ބޭކަލަކު ތެދުވެ ވަޑައިގެން ދެންނެވިއެވެ. (އޭ ﷲ ގެ ރަސޫލާއެވެ!) އަހުރެންވެސް އެބައިމީހުންގެ ތެރެއިން ލެއްވުމަށް އެދި ދުޢާކޮށްދެއްވާށެވެ. ޙަދީޘްފުޅުކުރެއްވިއެވެ. "އެކަމުގައި (ދުޢާގައި) ޢުއްކާޝާ ތިބާ ފަހަނަޅައި ހިގައްޖެއެވެ" (މި ޙަދީޘް ރިވާކުރެއްވީ ބުޚާރީ އާއި މުސްލިމެވެ. އަދި މިއީ މުސްލިމް ގައިވާ ލަފުޒެވެ. ބުޚާރީ ގައި މުޚްތަޞަރު ކޮށް އަދި ތަފްޞީލުކޮށްވެސް މިޙަދީޘް ރިވާވެގެން ވެއެވެ. އަދި ނަސާއީ އާއި ތިރުމިޛީ ވެސް މިޙަދީޘް ރިވާކުރެއްވިއެވެ.)\n1. ތައުޙީދުގައި މީސްތަކުންގެ ދަރަޖަތައް (ތަފާތު ވެގެންވާކަން) ދެނެގަތުން.\n2. ތައުޙީދު ޚާލިޞް ކުރުމުގެ މާނަ ބަޔާން ވެގެންވުން.\n3. އިބްރާހީމްގެފާނަކީ މުޝްރިކުންގެ ތެރެއިންވާ ބޭކަލެއް ނޫން ކަމުގައި ﷲ ތަޢާލާ އަންގަވާ އެކަމުގެ މައްޗަށް އެކަލޭގެފާނަށް ތަޢުރީފު ކުރެއްވުން.\n4. ވަލީވެރި ބޭކަލުންނަށް އެބޭކަލުން ޝިރުކުން ސަލާމަތްވެގެންވާ ކަމުގެ މައްޗަށް ﷲ ތަޢާލާ ތަޢުރީފުކުރެއްވުން.\n5. މެތުރުމާއި، (ފަރުވާއަށްޓަކައި) ގައި އެންދުމުން އެއްކިބާވުން ވަނީ ތައުޙީދު ޚާލިޞް ކުރުމުގެ ތެރެއިންކަން ބަޔާންވުން.\n6. ޙަޤީޤަތުގައި ވަކީލުކުރުމަަކީ ބަޔާން ވެގެންއެވާ ތިންސިފަ އެކުލަވާލުމެވެ.\n7. ޢަމަލުކުރުމުން މެނުވީ އެމަތިވެރި ދަރަޖަތައް ހާސިލުނުވާނެކަން ދެނެވަޑައިގަތުމުގައި އަޞްޙާބު ބޭކަލުންގެ ޢިލްމުގެ ފުންކަން.\n8. ހެޔޮކަންތަކުގެ މައްޗަށް އެބޭކަލުން ދަހިވެތިވެވަޑައިގެންފައިވުން.\n9. ކައިފިއްޔަތާއި މިޤްދާރުގެ ގޮތުން މިއުއްމަތުގެ މާތްކަން.\n10. މޫސާގެފާނުގެ އަޞްޙާބު ބޭކަލުންގެ މާތްކަން.\n11. ސަލާމާއި ޞަލަވާތް ލެއްވި ނަބިއްޔާގެ ކުރިފުޅު މައްޗަށް އުއްމަތްތައް ހުށަހެޅުން.\n12. ހަމަކަށަވަރުން ކޮންމެ އުއްމަތެއްވެސް މަޙްޝަރު ކުރެވޭނީ އެއުއްމަތެއްގެ ނަބިއްޔަކާއި އެކުގައި ވަކިވަކިންނެވެ.\n13. ނަބީ ބޭކަލުންނަށް އިޖާބަދިން މީސްކޮޅުންގެ މަދުކަން.\n14. ހަމަކަށަވަރުން އެނަބީބޭކަލަކަށް އެއްވެސް މީހަކު އިޖާބަނުދިން ނަބީބޭކަލަކު ނަމަ ޤިޔާމަތް ދުވަހުގައި މަޙްޝަރުގެ މައިދާނަށް ވަޑައިގަންނަވާހުށީ ގިނިކަންޏާކަން ބަޔާންވުން.\n15. މިޢިލްމުގެ ފައިދާއަކީ އަފުރާދުން ގިނަވުމުގެ ސަބަބުން ކެހިވެރި މަޅީގައި ނުޖެހުމާއި، އަފުރާދުން މަދުވުމުގެ ސަބަބުން ޒާހިދު ނުވުމެވެ.\n16. އެސްފީނާ ޖެހިގެންނާއި، ވިހަގަދަ ސޫތްޕެއް ކަށިޖެހުމުން މެތުރުން ހުއްދަވެގެންވުން.\n17. ސަޢީދު ބުނު ޖުބައިރު ރަޙިމަހުﷲ "قَدْ أَحْسَنَ مَنِ انْتَهَى إِلَى مَا سَمِعَ، وَلَكِنْ كَذَا وَكَذَا"، "ހަމަކަށަވަރުން އެމީހަކު އަހައިފި ޙަދީޘްއަކަށް ޢަމަލުކޮށްފިމީހާ އެކަންތައްކުރީ ރަނގަޅަށެވެ. އެކަމަކު އަހުރެމެންނާއި ހަމައަށް ފޯރާފައިވާ ޙަދީޘްގައިވަނީ މިވެނި އެވެނި ގޮތަކަށެވެ." މިބަސްފުޅުން ސަލަފުއްޞާލިޙުންގެ ޢިލްމުގެ ފުންކަން އެނގެއެވެ. އަދި ފުރަތަމަ ޙަދީޘް ދެވަނަ ޙަދީޘާ ޚިލާފުނުވާ ކަންވެސް އެގެއެވެ.\n18. އިންސާނާގެ ކިބައިގައި ނުވާ ސިފައަކުން އިންސާނާއަށް ތަޢުރީފްކުރުމަކީ ސަލަފުއްޞާލިޙުން އެކަމަކުން މުޅިން ދުރުވެ ވަޑައިގެންފައިވާކަމެއްކަން ބަޔާންވުން.\n19. ޢުއްކާޝާ ބުނު މިޙްޞަން އަށް ރަސޫލުﷲ ޞައްލަﷲ ޢަލައިހި ވަސައްލަމ "أَنْتَ مِنْهُم" "ކަލޭގެފާނު ވާހުށީ އެބައިމީހުންގެ ތެރެއިންނެވެ." މިފަދައިން ވިދާޅުވުން ވަނީ ނުބުއްވަތުގެ ޢަލާމަތްތަކުގެ ތެރެއިން ޢަލާމަތަކަށެވެ.\n20. ޢުއްކާޝާ ބިން މިޙްޞަންގެ މާތްކަން.\n21. އިސްވެދިޔަ ޙަދީޘުން ސާބިތުވެގެންވާ ގޮތުގައި ބައެއް ވަގުތު ޞަރީޙަކޮށް ވާހަކަ ދެއްކުމުގެ ބަދަލުގައި އިޝާރާތާއި ކިނާޔާކޮށް ވާހަކަ ދެއްކި ދާނެއެވެ.\n22. ކީރިތި ރަސޫލާ ގެ ރިވެތި ޚުލްޤުފުޅު ބަޔާންވުން.\nމެތުރުން ހުއްދަވެގެންވެއެވެ. އެއީ މެތުތުރުމަށް ބޭނުންކުރާ ލަފުޒު ތަކުގައި ޝިރުކުގެ ލަފުޒެެއް ނުވާނަމައެވެ. އެހެނީ ކީރިތި ރަސޫލާ އަވަހާރަފުޅު ލައްޕަވާއިރު إخلاص ، فلق ، ناس މިތިން ސޫރަތް ވިދާޅުވެ އިސްތަށިފުޅުން ފެށިގެން ފައިންޕުޅާ ހަމައަށް މަތުރުއްވާކަމަށް ބުޚާރީގައި ރިވާވެގެން އައިސްފައިވެއެވެ. އަދި އެކަލޭގެފާނަށް ތަކުލީފެއް ޖެހިވަޑައިގެންވިފިނަމަ މުޢައްވިޛަތައިނި (فلق، ناس) ދެ ސޫރަތް ވިދާޅުވެ، އެތަކުލީފު ޖެހިވަޑައިގެންނެވި ތަނުގައި މަތުރުއްވައެވެ. އަދި އެކަލޭގެފާނަށް ލަބީދު ބުނު އަޢުޞަމް ކިޔުނު ޔަހޫދީއަކު ސިޙުރު ހެދުމުން ޖިބްރީލްގެފާނު ވަޑައިގެން މުޢައްވިޛަތައިނި ވިދާޅުވެ މެތުރުއްވި ކަމަށްވެސް ސާބިތުވެއެވެ. މިހެން ކަމުން މެތުރުން ހުއްދަވެގެން ވެއެވެ. މުޢައްވިޛަތައިނި އާއި ސުއްނަތުން ވާރިދުވެގެންވާ ދުޢާ އަކުން މެތުރުން އައުލާވެގެންވެއެވެ. ރަސޫލުﷲ ޞައްލަﷲ ޢަލައިހި ވަސައްލަމައެބައިމީހުންގެ ސިފަތައް ބަޔާންކުރެއްވި އިރު ނަފީ ކުރެއްވީ އިސްތިރްޤާއެވެ. (މެތުރުމަށް އެދުމެވެ.) އެއީ ފުރިހަމަ ތަވައްކުލް ސާބިތު ކުރެއްވުމަށްޓަކައެވެ. ޢައްލާމާ އިބްނުލްޤައްޔިމް ރަޙިމަހުﷲ މަތުރާ މީހާއާއި މެތުރުމަށް އެދޭ މީހާއާއި ދެމެދު ފަރަޤު ބަޔާން ކުރައްވަމުން ވިދާޅުވެފައިވެއެވެ. އަލްމުސްތަރުޤީ (މެތުރުމަށް އެދޭމީހާ) އަކީ އެހެން ފަރާތަކުން ކަމަކަށް އެދި ނިޔަތާއި އެކު اﷲ ނޫން ފަރާތަކަށް (ފަރުވާއަށް އެދުމުގައި) ކުރިމަތި ލައިގެން ވާމީހާއެވެ. އައްރާޤީ (މަތުރާމީހާ) އަކީ ރަގަޅު މީހެކެވެ. އިކްތިވާ ކުރުންވެސް ހުއްދަވެގެންވެއެވެ. މިކަމާ ބެހޭގޮތުން ހަތަރު ވައްތަރުގެ ރިވާޔަތް ވާރިދުވެގެން އައިސްފައިވެއެވެ. އެއީ ކީރިތި ރަސޫލާ އަސްޢަދު ބުނި ޒަރާރާއަށް އިކްތިވާ ކޮށްދެއްވިއެވެ. އަނެއް ރިވާޔަތެއްގައި ވަނީ ކީރިތި ރަސޫލާ އެކަމަށް ރުހިވަޑައި ނުގަންނަވާކަން ބަޔާން ކުރައްވާފައެވެ. އަނެއް ރިވާޔަތެއްގައި ވަނީ އެކަން ކުރުން ދޫކޮށްލި މީހާގެ މައްޗަށް ތަޢުރީފު ކުރައްވާފައެވެ. އަނެއް ރިވާޔަތުގައި ވަނީ އެކަން މަނާ ކުރައްވާފައެވެ. ޢައްލާމާ އިބްނުލްޤައްޔިމް رحمه الله ވިދާޅުވެފައިވަނީ ކީރިތި ރަސޫލާ އެކަން ކުރެއްވުން ދަލީލު ކުރަނީ ހުއްދަކަމެއް ކަމުގެ މައްޗަށެވެ. އަދި ރުހިވަޑައި ނުގެންނެވުން މަނާ ކަމެއްކަމުގެ މައްޗަށް ދަލީލެއް ނުކުރެއެވެ. އަދި އެކަން ކުރުން ދޫކޮށްލި މީހާގެ މައްޗަށް ތަޢުރީފު ކުރުން ދަލީލު ކުރަނީ އެކަން ކުރުން ދޫކޮށްލުން އައުލާވެފައި، މަތިވެރިވެގެންވާ ކަމުގެ މައްޗަށެވެ. އަދި އެކަން މަނާ ކުރެއްވުން ދަލީލު ކުރަނީ މަކްރޫހަކަމެއްގެ މައްޗަށެވެ. ކީރިތި ރަސޫލާ އެބައި މީހުންގެ ކިބައިން އިކްތިވާ ނަފީ ކުރެއްވީ اﷲ އަށް ކުރެވޭ ތަވައްކަލް ފުރިހަމަ ގޮތުގައި ސާބިތު ކުރެއްވުމަށްޓަކައެވެ. އިކްތިވާ ކުރާ ގޮތަކީ ވިހަވެފައިވާ ތަނެއްގައި ނުވަތަ އެފަދަ އެނޫންވެސް ތަނެއްގައި ފަރުވާއެއްގެ ގޮތުން ދޮންކޮށްފައި އެއްޗެއް ޖެއްސުމެވެ.\nދެން ފަހެ، ދޫނި އުދުއްސައިގެން ފާލުބެލުން ދަންނައެވެ. މިއީ އެއްގޮތަކަށްވެސް ހުއްދަ ވެގެންވާ ކަމެއް ނޫނެވެ. އަދި މިއީ ޝިރުކުގެ ތެރެއިން ވާކަމެކެވެ. اهـ.\nPosted by Mohamed Shafiu at 5:00 PM\nLabels: ކިތާބުއްތައުޙީދު, ޢަޤީދާ, މުޙައްމަދު އިބްރާހިމް ނައިފަރު, ތައުޙީދު, ތައުޙީދުގެ މާތްކަން, ސުވަރުގެ


ތައުލީމީ ވަޒީރެއް ކަމަކު ސިޔާސީ ޗަރުކޭސް ނުކުޅޭ! – Dhen.mv\nތައުލީމީ ވަޒީރެއް ކަމަކު ސިޔާސީ ޗަރުކޭސް ނުކުޅޭ!\nJune 11, 2020 - 8:05 pm\nވާހަކަ ދައްކާފައި ނުދައްކާނެ ކަމެއް ނެތެވެ. ރާއްޖޭގެ ތައުލީމީ ނިޒާމު ހިންގުމުގައި އެއްވެސް އަމާޒެއް ހިފައިގެން އުޅޭތީއެއް ނުފެނެއެވެ. ތަރުބިއްޔަތާއި ތައުލީމަކީ ސިޔާސީ ޗަރުކޭހެއް ކަމަށް ހަދަން ހެޔޮވާނެހެއްޔެވެ. ހައްތަހާވެސް މިފެންނަނީ ތައުލީމީ ނިޒާމުގެ ތެރެއިން ވެސް ސިޔާސީ ޗަރުކޭސް ކުޅޭތީއެވެ. ދުވަހެއް ދުވަހަކަށް ދަރިވަރުންގެ ފެންވަރު ދަށްވަމުން ދިޔުމަކީ އެއްވެސް މީހަކު އެދޭނެ ގޮތެއްނޫނެވެ. ހަފޮޅު އެތެރެވިއްޔާ ބައި ލިބޭ އުސޫލުން އަހަރުން އަހަރަށް ކުލާސް ބަދަލުވުމަކީ ހާސިލް ވާންޖެހޭ މިންވަރަށް ކުއްޖާއަށް ހާސިލުވުން ކަމަކަށް ނުވާނެއެވެ.\nއުނގެނި ދަސްކުރުމުގައި ކުދިންގެ މެދުގައި އޮންނަން ޖެހޭ ވާދަވެރިކަން މުޅިން ނެތި ހިގައްޖެއެވެ. ރަނގަޅަށް މަސައްކަތްކުރާ ކުދިންގެ މަސައްކަތް ވަޒަންކުރާ ހަރުދަނާ ގޮތެއް ނޯވެއެވެ. ތައުލީމާއި ތަމްރީނާއެކު ކުދިން ތަރުބިއްޔަތު ކުރުމުގެ ސިޔާސަތު އޮތީ ނަމެއްގައެވެ.ކަމެއް ނުވެއެވެ. އިމްތިހާނަކުން ކުދިން ފާސްކޮށްލުމަކީ ހިފިފައި އޮތް ހަމަ އެކަނި އަމާޒުކަމަށް ވަނީ ވެފައެވެ. ބައިނަލް އަގުވާމީ އިމްތިހާނަށްޓަކައި ތިންހަތަރު އަހަރުގެ އިމްތިހާނު ކަރުދާސް ކުއްޖާގެ ހިތަށް ސްކޭނު ކުރުވައިގެން ރީތި ނަން ހޯދަނީ އެކުދިންނަކަށް ނޫނެވެ. ރަނގަޅު ނަތީޖާތައް ކުދިން ހޯދީމާ މެޑެލް ޖަހަނީ އެޑިޔުކޭޝަންގެ ވެރިންނެވެ. މަޝްހޫރުކަން ހޯދުންނޫން އެހެން ވިސްނުމެއް އެމީހުންގެ ނެތެވެ. ކިޔަވާ ނިންމި އެއްޗަކުން ވާނުވާއެއް ކުއްޖާއަށް އެނގުނެއް ނޭނގުނެއް ނޭނގެއެވެ. ތަރުބިއްޔަތަކީ ރާއްޖޭގެ ތައުލީމީ ނިޒާމު މިހާރު ދަންނަ އެއްޗެއް ނޫނެވެ.\nވާނީ އެހެންތާއެވެ. ސިޔާސަތު ކަނޑައަޅާ ހިސާބުގައި ވެސް ސިޔާސަތެއްނެތެވެ. އަމާޒެއް ނެތެވެ. އެއްގޮތެއްގައި ތަރުތީބުވެގެން ހިންގޭ އުސޫލެއް، ހިފެހެއްޓޭ ހަމައެއް ލަމައެއް ނެތެވެ. ކަރިކިއުލަމްގެ ތެރެއިން ކަންހިންގަން ވީ ގޮތް ދުރާލާ ރޭވިފައެއް ނުއޮވެއެވެ. އޮތަސް އެއުސޫލެއް ހިންގުމަށް ސްކޫލުތަކުގެ ޕްރިންސިޕަލުންނަށް ފުރުޞަތެއް ނުއޮވެއެވެ. ދުވަހުން ދުވަހަށް ޕްރިންސިޕަލުން ކަންކުރަންވީ ގޮތް އަންގަނީ ވެސް މަތިންނެވެ. އެއްކަމެއްގައި އެކި ފަހަރު އެކިގޮތަށެވެ. ގޮތް އަންގަން ތިބެނީ ފަންނީ ގޮތުން ތަޖުރިބާއެއް ޤާބިލުކަމެއްނެތް ސިޔާސީ އެކްޓިވިސްޓުންނެވެ. ކުއްލި ކުއްލިޔަށް އުސޫލު ބަދަލު ކުރުމަކީ އާއްމު ކަމެކެވެ. ނަތީޖާއެއްގެ ގޮތުން ސްކޫލު މާހައުލަކޭ ހުންގާނުނެތް ދޯންޏެކޭ ތަފާތެއް ނެތެވެ. ޓީޗަރުންނަކީ މޮޔައިންކަމަށް ކުދިންނަށްވެ ބެލެނިވެރިންގެ ފުރައްސާރައިގެ އަމާޒަކަށް ޓީޗަރުން ވަނީ ވެފައެވެ. ޕްރިންސިޕަލުންނާއި ޓީޗަރުންގެ ގުޅުންކެނޑި ފިތުނައިގެ ހާއްޔަކަށް ސްކޫލުތައް ވެ ނިމިއްޖެއެވެ. ނުވިތާކަށް ފަންނީ އިލްމީ މަސައްކަތަށްވުރެ ސިޔާސީ ޖަގަހަ ތަކަކަށް ސްކޫލުތައް މިއަދު ވަނީވެފައެވެ. ސިޔާސީ އެކްޓިވިސްޓުންގެ ރުހުންނެތް ކޮންމެ ޕްރިންސިޕަލެއް ހުންނަން ޖެހެނީ ވާނުވާގައެވެ. އެއްދަންފަޅިން އަނެއް ދަންފަޅިއަށް ޓީޗަރަކު ބަދަލުކުރަން ވިޔަސް ޕްރިންސިޕަލަށް ވުރެ ބޮޑަށް އެނގެނީ އެޑިޔުކޭޝަންގައި އިންނަވާ ސިޔާސީ އެކްޓިވިސްޓަކަށެވެ. މިހާހިސާބަށް ތައުލީމީ ނިޒާމު ފޫވެއްޓުނީމާ ރާއްޖޭގެ މުސްތަޤުބަލާ މެދު ބިރުހީވެއެވެ. އެއްގޮތަކަށްވެސް ތައުލީމީ ވަޒީރަށް މިކަންކަން ނޭނގެނީއެއް ނޫނެވެ. އެނގޭކަމަށް ނުހަދާ ސިޔާސީ ގޮތުން މަޝްހޫރުވެ ނޫސްތަކުގެ ފަލަ ސުރުހީން ޖާގަ ހޯދުން ނޫންކަމެއް ތައުލީމީ ވަޒީރާއި އިސްވެރިން ކުރާހެނެއް ހިޔެއްނުވެއެވެ.\nތައުލީމީ ދާއިރާގައި ހަމައެއް ލަމައެއް ނެތި މިހާރު ހިނގާ ހަމަ އެންމެ ކަމަކަށް ބަލާލަމާ ހިނގާށެވެ. ކޮވިޑް19 ގެ ހާލަތާއި ގުޅިގެން ފޮނުވާ ޓެލިކުލާސްތައް އެހިންގެނީ އަމާ ބުނީތީ ފަރަށްދާ ގޮތަށް ނޫން އެހެން ކޮންގޮތަކަށް ހެއްޔެވެ. މާއްދާއެއްގެ ކްލާހަކުން ހާސިލްކުރަން އުޅެނީ ކޮން އެއްޗެއް ކަމެއް އެނގެނީ މަދުފަހަރެއްގައެވެ. ހާސިލުވީ ކިތައް ދަރިވަރުންނަށް ކިހާވަރަކަށް ކަން އެނގޭބާއެވެ. ފުރަތަމަ ކަމަކީ ތައްޔާރު ވާންޖެހޭ ވަރަށް ޕްރޮގްރާމަށް ތައްޔާރު ވެވިފައި ނެތުމެވެ. ފިލާވަޅެއްގައި 15 ވަރަކަށް މިނިޓް ހޭދަވަނީ މަދު ފިލާވަޅެއްގައެވެ. ފިލާވަޅުތައް މޮނިޓަރއެއް ނުކުރެވެއެވެ. ކޮންސެޕްޓް ބުނެ ނުދެވޭތާ މައުލޫމާތުގެ ސައްހަކަން ކަށަވަރެއް ނުކުރެއެވެ. ކަނޑަ އެޅިގެން ނުބައިކޮށް އެތައް މައުލޫމާތެއް ފިލާވަޅުތަކުގައި ދެވިފައި އެބަހުއްޓެވެ. ލޭންގުއޭޖު ކްލާސްތަކާއި، އެހެން ކްލާސްތަކުގައި ވެސް ބަހުގެ ހަމަތަކާއި އުސޫލުތައް އެއްވެސް ވަރަކަށް ހިފެހެއްޓިފައެއް ނުހުރެއެވެ. ޚާއްޞަކޮށް ބަސް ދަސްކޮށްދޭ ކްލާސްތަކުގައި ބަހުގެ ހުނަރު ގެނެހެއް ނުދެވެއެވެ.\nޕްރޮގްރާމްތަކުގެ ޓެކްނިކަލް ފަޅިއަށް ބަލާލިޔަސް ގިނަ ޕްރޮގްރާމްތަކުގައި އަޑާ އަނގަޔާ ދިމައެއް ނުވެއެވެ. އަޑުމަޑުކަމުން ހެން ހީވާ ފަހަރު އަންނަނީ މަދެއްކޮށް ނޫނެވެ. ދަރިވަރުންގެ އުމުރާއި ނުގުޅޭ އެތައް ވާހަކައެއް ޕްރޮގްރާމްތަކުން ފާހަގަ ކުރެވެއެވެ.\nއެންމެ ހެއްވާކަމަކީ ކްލާސް ހިނގަމުން ދާއިރު ކުދިން ޓީވީ ބަލާކަން ދެއްކުމަށް ފޮޓޯނަގާ ސޯޝަލް މީޑިޔާގައި ޢާއްމު ކުރަމުން ދިޔުމަށް މިނިސްޓްރީން ސްކޫލުތަކަށް އިރުޝާދުދޭ ދިނުމެވެ. ދަތްދޮޅި މައްޗަށް ނަގައިގެން ކުދިންތައް ޓީވީ ބަލަން ތިބޭ މަންޒަރަކީ މާކަމުދާ މަންޒަރަކީތާއެވެ. ބައެއް ކުދިން ޓީވީ ބުޑުގައި އަނެއްބައި ކުދިން ކަނދުރާ ބިނދޭވަރަށް މައްޗަށް ބަލަހައްޓައިގެން ތިބޭ މަންޒަރު ދެއްކުމަކީ މާކާމިޔާބު މަސައްކަތެއް ކުރެވޭ ކަމުގެ ދެއްކުންތެރިކަން ފާޅުކުރުން ހެއްޔެވެ. އެއްކޮޅުން ފޮތް ދަބަސް ބަރުވެގެން ކުދިންގެ މައިބަދަ ގުޑާލާތީ އުޅޭއިރު މިޖަހަނީ ކޮންސަކަރާތެއް ހެއްޔެވެ.\nހިތާމަ ހުއްޓެވެ. ރީތ ނަންނަން ކިޔަކަސް އަދި ކަމަކު ނުދާނެއެވެ. އިސްލާމީ ޢަޤީދާއާއި އަޚުލާޤުގައި ހުނަރުވެރި އިލްމީ ދަރިންތަކެއް ތަރުބިއްޔަތުކުރުމުގެ ނިޔަތްނެތި ކަމަކަށް ކަމެއް ނުކުރާށެވެ. ގައުމުގެ ހުރިހާކަމެއް ސިޔާސީ ކުރިޔަސް ތައުލީމީ ނިޒާމު ސިޔާސީކޮށް ޚަރާބު ނުކުރާށެވެ. ދުރުރާސްތާ ނިޒާމެއްގެ ތެރެއިން ތައުލީމާ ތަރުބިއްޔަތު ދޭންނޭގެންޏާ އެއްފަރާތް ވެލާށެވެ. ތައުލީމީވަޒީރެއްކަމަކު ސިޔާސީ ޗަރުކޭސް ނުކުޅޭށެވެ.\n15 ގޮނޑިއަށް ވާދަކޮށްގެން ރައީސް މައުމޫންގެ އެމްއާރުއެމްއަށް ލިބުނީ އެންމެ ގޮނޑިއެއް!\nހިތްވަރުގަދަ ލޯފަން އިމާމެއް: ޚާއްސަ އެހީއަށް ބޭނުންވާ މީހެއްކަމުގައި ވުމަކީ ނުކުޅެދުންތެރި ކަމެއް ނޫން!


Thiya beyfulhun Geyga thihbavaa ell mobile in deliver kohdheyne!\nތިޔަ ބޭފުޅުން ގޭގަ ތިއްބަވާ އެލް މޯބައިލުން ޑެލިވަރީ ކޮށްދޭނެ!\nމާލެ ސިޓީން ކޮވިޑް-19 ފެނުމާއި ގުޅިގެން މާލެ ސިޓީ ފުރަބަންދުކޮށްފައިވާ މި ދަނޑިވަޅުގައި އެލް މޯބައިލް އިން ޑެލިވަރީ ހިދުމަތް ފަށައިފިއެވެ.\nއެލް މޯބައިލުން އިން ބުނީ، މާލޭގައި ހިންގަމުންދާ އެ ކުންފުނީގެ ފިހާރަތަކުން މިހާރު ޑެލިވަރީ ހިދުމަތް ދެމުންގެންދާނެ ކަމަށާއި، އެލް މޯބައިލް އިން ގަންނަ ތަކެތި ގެންގޮސް ދޭނީ ގްރައުންޑް ފްލޯއާއި ހަމައަށެވެ.\nއެލް މޯބައިލް އިން ޑެލިވަރީ ހިދުމަތް ދެމުން ގެންދާނީ މާލެ އާއި ހުޅުމާލެއަށެވެ. އަދި ގުޅުއްވަން ޖެހޭ ނަމްބަރ ތަކަކީ 773648، 7565654،7995709 އެވެ.\n“އެންމެންގެ ރައްކާތެރިކަމަށްޓަކައި އަޅުގަނޑުމެންގެ ކަސްޓަމަރުން ދިރިއުޅޭ އިމާރާތައް ނުވަންނާނަން. އަޅުގަނޑުމެން ތިޔަ ބޭފުޅުން ބައްލަވާގަންނަ ޕްރޮޑަކްޓެެއް ޑެލިވަރ ކޮށްދޭނީ އެ އިމާރާތެއްގެ ގްރައުންޑް ފުލޯއާއި ހަމައަށް، އަދި ކަސްޓަމަރު އެ އައިޓަމް ނެގުމުން، އަޅުގަނޑުމެން ޑެލިވަރީ ކުރެވުނު ކަން ކަށަވަރު ކުރާނަން”. އެލް މޯބައިލް އިން ބުންޏެވެ.\nމި ދުވަސްވަރު އެލް މޯބައިލް އިން ތަކެތި ގަންނަ ފަރާތްތަކުން ޖެހޭނީ ބީއެމްއެލް އޮންލައިން ކާޑް ޕޭމެންޓް މެދުވެރިކޮށް ނޫނީ އެކައުންޓް ޓްރާންސްފާ ހަދައިގެން ފައިސާ ދައްކާށެވެ. މިގޮތުން ބީއެމްއެލް އަދި މޯލްޑިވްސް އިސްލާމިކު ބޭންކުގެ މުއާމަލާތްތައް ބަލާގަނެވޭނެއެވެ.\nކަސްޓަމަރުންގެ ރައްކާތެރިކަމާއި ކަސްޓަމަރުންނަށް ލުއި ފަސޭހަ ކޮށްދިނުމަކީ އެލް މޯބައިލުން ނުހަނު އިސްކަން ދެއްވާކަމެއްކަމުގައި އެލް މޯބައިލުން ބުނެއެވެ.


Gateway ge assistant Principal ah hamalaa dhin beleniveriaku hayyarukoffi | Mihaaru\nހުޅުމާލޭ ގޭޓްވޭ އިންޓަނޭޝަނަލް ސްކޫލް--\nގޭޓްވޭ ސްކޫލްގެ އެސިސްޓެންޓް ޕްރިންސިޕަލަށް ހަމަލާދިން ބެލެނިވެރިއަކު ހައްޔަރުކޮށްފި\n05 އެޕްރީލް 2018 - 11:04 41 comments\nމި މައްސަލާގައި ފިރިހެނަކު ހައްޔަރުކުރިކަން ފުލުހުން ކަށަވަރުކޮށްދިން ނަމަވެސް އިތުރު މައުލޫމާތެއް ނުދެ އެވެ. ހައްޔަރުކޮށްފައިވާ މީހާގެ ބަންދާ މެދު ގޮތެއް ނިންމުމަށް މިއަދު ކޯޓަށް ހާޒިރުކުރާނެ ކަމަށް އެނގިފައިވެ އެވެ.\nބެލެނިވެރިޔަކު ބުނި ގޮތުގައި މި މާރާމާރީ ހިންގީ ގްރޭޑް7ގައި އުޅޭ އަންހެން ދަރިވަރަކު ބަލައި ބެލެނިވެރިޔާ ސްކޫލަށް ދިޔުމުން، އެ ދަރިވަރު ގެއަށް ގޮސްފިކަމަށް ބުނެ އެސިސްޓެންޓް ޕްރިންސިޕަލް "ދޮގު ހެދި" ކަމަށް ތުހުމަތުކޮށްފަ އެވެ.\n"ސްކޫލުން އެހެން ބުނުމުން ބެލެނިވެރިޔާ ގެއަށް ގޮސް ބެލިއިރު ކުއްޖާ ނެތް ގެއަކު. ދެން ބެލެނިވެރިޔާ އަނެއްކާ ސްކޫލަށް ދިޔައީ. ދިޔައިރު އެދަރިވަރު ހުރި ސްކޫލުގައި. އެހެންވެ ރުޅިއައިސް ޖެހީ،" މައުލޫމާތުދިން ބެލެނިވެރިޔާ ބުންޏެވެ.\nމާރާމާރީގައި އަނިޔާވި އެސިސްޓެންޓް ޕްރިންސިޕަލަކީ ސްރީ ލަންކާ އަންހެނެކެވެ. އޭނާގެ ކަންފަތްމަތީގައި ޖެހުމުގެ ސަބަބުން ސީރިއަސް އަނިޔާތަކެއް ލިބި އައިޖީއެމްޗްގައި ފަރުވާ ދިން ކަމަށް އެނގިފައިވެ އެވެ.\nއިތުރު ލިޔުންތައް ސްކޫލް ޕޮލިސް ތައުލީމް ހަމަނުޖެހުން ގޭޓްވޭ އިންޓަނޭޝަނަލް ސްކޫލް މާރާމާރީ


ކުށްވެރިއަކީ އަހަރެންތަ؟ 6ވަނަ ބައި | arippe's blog\nކުށްވެރިއަކީ އަހަރެންތަ؟ 6ވަނަ ބައި\nFiled under: ވާހަކަ, ލިޔުންތައް —3Comments\nކުށްވެރިއަކީ އަހަރެންތަ؟… ހަވަނަ ބައި\n11 އޯގަސްޓުގެ އަދަދާ ގުޅޭ\n“އިފޫތަ ކިޔަނީ…” ސުމަން އިފާޝާއަށް ބަލައިލަމުން އޭނައާ ސުވާލު ކުރިއެވެ. މީގެ ކުރިން ސުމަންއަކަށް އިފާޝާގެ ނަން އެނގޭހެނެއް ހީއެއް ނުވެއެވެ. އެފަހަރުވެސް އިފާޝާއެއް އަނގައަކުން ނުބުނެއެވެ. އާއެކޭ ބުނުމުގެ ގޮތުން ބޯ ޖަހައިލީއެވެ.\n“މަސް ފިހެ ނިމެންދެން މަޑު ކޮށްލަންވީނު. ވަރަށް މީރުވާނެ.” އިފާޝާ ދެކުނީ ސުމަން އެމީހުންނަށް ދައުވަތެއް ދިނީ ކަމަށެވެ.. އަދި ހިތުން ރުހުމުން އެދައުވަތު އޭނަ ގަބޫލުކުރީއެވެ. އަފީވެސް އެކަމާ އެއްބަސްވީމައެވެ.\nއިފާމެން އެމީހުންނާއެކު ބައިވެރިވީ މީގެ ކުރިންވެސް އެމީހުންނާއެކު މަޖާ ކުރެވިފައިވާތީއެވެ. އެމީހުންނަކީ އަފީމެން މުޅިން ނުދަންނަ ބައެއްވެސް ނޫނެވެ. މުޅިންވެސް ދެކެފައިވާ މޫނުތަކެކެވެ. އެތަނުގައި ގިނައީ އިފާއާއި އަފީފާއަށް ނަންވެސް އެނގޭ މީހުންނެވެ.\nއަލިފާންގަޑު އެންދީ ސުމަންއެވެ. މަސްގަނޑުގައި ލޮނުމިރުސްލީ އައްފާނެވެ. ހީވާގޮތުން މަސް ފިހަން އުޅެނީ ޒިހާނާއި ނާފިޒެވެ.\n“ހިނގާ އެމީހުންނާ އަނގަތަޅާލަން. އަހަރެން މިދަނީ..” މަސްފިހާން ތިބި ދެމީހުންނަށް އިޝާރާތް ކުރަމުން އަފީފާ އިފާޝާއާ ވާހަކަ ދެއްކިއެވެ. މަސް ފިހުމަކީ އަފީވެސް ވަރަށް ކުރާ ހިތްވާކަމެކެވެ. އެކަމަކު އިފާއެއް ނުދެއެވެ. ކުޑައިރުކޮޅަކު މަޑުކޮށްލައިގެން އިނީއެވެ.\n“އަފީ ދޭ.. އަހަރެން މަޑުކޮށްލާނީ.. އެހެންނޫނަސް އެތަނާ ގާތްވެއްޖެއްޔާ ގައިން ދުވާނީ ހުސް ދުންވަސް” ނުދާންވެގެން އިފާ ބަހަނާއެއް ދައްކާލީއެވެ. އިފާޝާ ނުދާނެކަން އެނގުމުން އަފީ އިތުރަކަށް އާދޭސްކުރާކަން ނެހެދިއެވެ. ތެދުވެގެން ދިޔައީ އެވެ.\nއަފީ ދުޔުމުން ކުރާނެކަމެއް ނެތިފައި އިނދެ އިފާ އޭނާގެ ޖިންސްގެ ޖީބުގައިއޮތް ފޯއްޕެކެޓަކުން ފޯއްފޮއްޗެއް ނެގިއެވެ.\n“އޯކޭތަ މިތާ އިށީނަސް..؟” ކުއްލިއަކަށް އިފާއަށް އިވުނީ ސުމަންގެ އަޑެވެ. އޭނާ ދިޔައީ ސިއްސައިގެންނެވެ.\n“ސޮރީ.. ސިއްސައިގެން ދިޔައީ ދޯ.” އަނެއްކާވެސް ސުމަން ވާހަކަދެއްކިއެވެ.\nއިފާޝާއިން ރުއްގުޅި މަތީގައި އިނުމަށް އިފާ އިންކާރު ނުކުރާކަމަށް ބުނުމުން ސުމަން އޭނަ ގާތުގައި އިށީނެވެ.\n“ކިހިނެތް..؟” ސުމަން އިފާއާ ވާހަކަ ދެއްކީ ވަރަށް މަޑުންނެވެ. އެކަމަކު ވަރަށް އެކުވެރި ގޮތަކަށެވެ.\n“ރަނގަޅު.. ކީއްވެ ތިހެން ތި އެހީ..” އިފާވެސް އެއްޗެކޭ ނުބުނާން އިނދެފައި ސުމަންއާ ވާހަކަ ދެއްކިއެވެ.\n“އައްދެ… ވާހަކަވެސް ދައްކަން އެނގޭ ދޯ.. އަހަރެން ހީކުރީ ވާހަކަ ދައްކަން ނޭނގޭކަމަށް.” އިފާއާ ދިމާކޮށްލަމުން ސުމަން އިތުރަށް ވާހަކަ ދެއްކިއެވެ.\n“ދެން ކީއްވެ އަނގައިން އެއްޗެކޭ ނުބުނާން ތި އިންނަނީ.. އަނެއްކާ އަހަރެން މީ ނުދަންނަ މީހެއްތަ. މިހެން މިބުނީ ބައެއް ކުދން ނުދަންނަ މީހުންނަކާ ވާހަކައެއް ނުދައްކާ ދޯ..”\n“ކަމެއް ނުވޭ.. މިދައްކަނީ ވާހަކައެއް ނޫންތަ..” ލަދުރަކި ފާޑަކަށް ހީނލަމުން އިފާ ސުމަންއަށް ބަލައިލިއެވެ.\nމަސައްކަތުގައި އުޅުނަސް އިފާއަކަށް އޭނާގެ މޫނުމައްޗަކުން ވަރުބަލިކަމެއް ނުފެނުނެވެ. އެއަށްވުރެ އޭނަ މާފުރިހަމައެވެ.\n“ބޭނުންތަ…؟” އަފީފާ ގެންގުޅު ބަނޑައިދޫއަކަށް އިޝާރާތް ކޮށްލަމުން އިފާގާތުގައި އަހާލިއެވެ.\nނޫނެކޭ ބުނުމުގެ ގޮތުން އިފާޝާ ބޯ ހޫރުވާލިއެވެ.\nއޭރު އިފާޝާއަށް ވަމުންދިޔައީ ކީއްކަމެއް ޚުދު އޭނައަކަށްވެސް ނޭނގެއެވެ. ސުމަންގެ ކުރިމަތީގައި އިނދެ އެކައްޗެކޭ ބުނާކަށްވެސް އޭނާއަކަށް ނުކެރުނެވެ. އަމުދުން ބުނާނެ އެއްޗެއްވެސް ނޭނގިފައެވެ. ދައްކާނީ ކޮންވާހަކައެއްކަމެއް އިފާ އަކަށް ނޭނގުނެވެ. ވާހަކައެއް ފަށާނެ ގޮތެއް އޭނައަކަށް ނުވިސްނުނެވެ. ސުވާލެއްކުރިއްޔާ ޖަވާބު ދިނުންފިޔަވައި އިތުރުކަމެއް ކުރާކަށް އިފާއަކަށް އެވަގުތަކު ނެނގުނެވެ.\n“ދެން ކޮންކޮން ސިފައެއް ކަމުދަނީ..” އަފީއައިސް އިށީނީ އިފާއާވީ ފަރާތުގައެވެ.\n“އައްދެ.. ތީ ކީއްކުރަން ކުރި ސުވާލެއް؟” ހީނލަމުން ސުމަން ކޮޅަށް ތެދުވިއެވެ.\nހަގީގަތުގައި ސުމަން އިނީ އިފާޝާ އެފަދަ ސުވާލެއް ކޮށްފާނެކަމަށެވެ. އެސުވާލު އަފީކުރީމައި ޖަވާބު ނުދިނީ އެހެންވެގެން ކަންނޭނގެއެވެ.\n“އައްދެ. އަހަރެން އެހީމަ ކަމު ނުދިޔައީ ކަންނޭގެ. އިފޫ އަހަންވީނު” ސިއްރުސިއްރުން އަފީ އިފާޝާގެ ކަންފަތްދޮށުގައި ވާހަކަ ދެއްކިއެވެ.\nޙަގީގަތަކީ އިފާޝާވެސް އަސްލު އެސުވާލު ކޮށްލަން ބޭނުންވެފައި އިންކަމެވެ. އެހެންނޫނަސް އިފާޝާވެސް އިނީ ކުޑަކޮށް ސުމަންއާ ވާހަކަ ދައްކާލަން ބޭނުންވެފައެވެ. ސުމަންގެ އަޑު އަހާހިތުންނެވެ. އޭނާގެ އަޑި އިފާގެ ކަންފަތުގައި ޖެހޭކޮންމެ ފަހަރަކު އިފާގ ެހިތަށް ފިނިކަން ގެނުވާކަހަލައެވެ.\n“ދަނީތަ…؟” ވަރަށް ލަދުން އިންދެފައި އިފާޝާ ސުމަންއަށް ގޮވާލިއެވެ.\n“ނުދާންވީތަ… އިފޫ ބުނެފިއްޔާ މަޑުކޮށްފާނަން”\nއަނެއްކާވެސް ސުމަން އައިސް އިފާ ގާތުގައި އިށީނެވެ.\n“ކީއްވެ އެއްޗެކޭ ނުބުނީ” އިފާ ސުމަންއަށް ބަލާލަމުން އަހައިލިއެވެ.\n“ތިބުނީ..” ސުމަންއަކަށް އިފާ ދައްކަން އުޅުނު ވަހަކައެއް ނޭނގުނެވެ.\n“މިބުނީ ކީއްވެހޭ އަފީކުރި ސުވާލަށް ޖަވާބު ނުދިނީ..”\n“އޯހް… އެވާހަކަ ދޯ.. ކަމެއް ނުވޭ..” ހަމަޖެހިލައިގެން އިނދެ ސުމަން ވާހަކަ ދެއްކިއެވެ.\nމިގޮތަށް ސުމަންއާ ވާހަކަ ދައްކަން ކިތަންމެ އިރަކުވެސް އިންނަން އިފާ ބޭނުންވެއެވެ. ޔަގީނުންވެސް ފޫހިވެގެން ނުތެދުވާނެކަމަށް އޭނާގެ ހިތްބުނަމުން ދިގަޔައެވެ. ސުމަންގެ އެޖާދުވީ އަޑު އެއަށްވުރެ މާހިތްގައިމެވެ.\n“ކުރުގޮތަކަށް ބުނަންޏާ އަހަރެންނަށް އިފޫގެ ހުރިހައި ސިފައެއްވެސް ވަރަށް ކަމުދޭ..” ސުމަންގެ އެވާހަކަ އަޑުއިވުމާއެކު އިފާގެ ހިތް ލަދުން ފަރުދާވެލި ކަހަލައެވެ.\n(އަދި ނުނިމޭ… ހަތްވަނަ ބަޔަސް އިންތިޒާރުކޮށްލައްވާ…!)\nnice story…. maa kury genesdheyleh…. digukohlabala\nwow.. v salhi…\niraaadha kurevviyya dhigu kollaanan. thnkx for the comment\n« ކުށްވެރިއަކީ އަހަރެންތަ؟… 5ވަނަ ބައި\nJOIN the FACEBOOK PAGE of “Kuvveriakee Aharentha?” »